ЭЪЛОН 2018-йил якуни буйича умумий йигилиш тугрисида | Granit\nЭЪЛОН 2018-йил якуни буйича умумий йигилиш тугрисида\nPublished by granitaj at May 24, 2019\n«Гранит» акциядорлик жамияти акциядорлари диккатига!!!\nЭ Ь Л О Н !!!\n2019 йил 15-июн куни соат 12-00 да “Гранит” акциядорлик жамияти акциядорларининг 2018 йил якунлари буйича йиллик умумий йигилиши жамият мажлислар залида утказилади.\nАкциядорларни руйхатга олиш соат 10-00 дан бошланади.\nМанзил: Самарканд вилояти, Пахтачи тумани Хайробод КФЙ, “Гранит” акциядорлик жамияти мажлислар зали.\nАкциядорлар йиллик умумий йигилишининг регламентини тасдиклаш.\nЖамият бош директори А.Н.Рахматовнинг 2018 йил бизнес-режаси бажарилиши юзасидан хисоботини тасдиклаш.\nЖамиятнинг 2018 йил молиявий йил якунлари буйича «Прогресс- Аудит» аудиторлик ташкилотининг текширув хулосасини тасдиклаш.\nЖамият тафтиш комиссиясининг 2018 йил якунлари буйича хулосасини тасдиклаш.\nЖамият кузатув кенгашининг 2018 йил якунлари буйича жамият кузатув кенгашининг ваколатига кирадиган масалалар буйича хисоботи ва хисобот даврида кабул килинган карорларини тасдиклаш.\nЖамиятнинг 2018 йил якунлари буйича йиллик хисоботларини бухгалтерия балансларини, фойда ва зарарлари хисобваракларини ва 2018 йил якунлари буйича олинган соф фойдани таксимлаш тартибини тасдиклаш.\n2018 йил якунлари билан жамият кузатув кенгаши аьзоларини, тафтиш комиссияси аьзоларини, ижроия органини хамда мехнат жамоасини рагбатлантиришни тасдиклаш.\nЖамият бош директори билан мехнат шартномасини муддатини узайтириш, кайта тузиш ёки бекор килишни тасдиклаш.\nЖамият кузатув кенгаши аьзоларини сайлаш.\nЖамият тафтиш комиссияси аьзолари сайлаш.\n«Акциядорлик жамиятлари ва акциядорларнинг хукукларини химоя килиш тугрисида»ги конунининг 51-моддасига асосан акциянинг эгаси ёки конуний хукукий вориси ёхуд меросхури томонидан уч йил ичида талаб килиб олинмаган дивидендларни жамият ихтиёрида колдиришни тасдиклаш;\nЖамиятнинг янги тахрирдаги Уставини тасдиклаш.\nЖамиятнинг ички хужжатларини янги тахририни тасдиклаш:\n-Акциядорларнинг умумий йигилиши тугрисидаги низомни янги тахририни тасдиклаш;\n– Кузатув кенгаши тугрисидаги низомни янги тахририни тасдиклаш;\n– Тафтиш комиссияси тугрисидаги низомни янги тахририни тасдиклаш;\n– Ижроия органи тугрисидаги низомни янги тахририни тасдиклаш;\n– Манфаатлар карама-каршилиги вактида харакат килиш тартиби тугрисидаги низомни янги тахририни тасдиклаш;\n– Ички назорат тугрисидаги низомни янги тахририни тасдиклаш;\n– Ахборот сиёсати тугрисидаги низомни янги тахририни тасдиклаш;\n– Дивиденд сиёсати тугрисидаги низомни янги тахририни тасдиклаш;\n– Бошкарув ва назорат органларини рагбатлантириш тугрисидаги низомни янги тахририни тасдиклаш;\nЖамиятнинг 2018 йил якунлари буйича корпоратив бошкарув фаолиятини бахолаш буйича берилган хулосани тасдиклаш.\nЖамиятнинг 2019 йил молиявий йил якунлари буйича миллий аудиторлик текшируви хамда Халкаро молиявий стандартлар буйича аудиторлик текширувини утказиш учун аудиторлик ташкилотларининг хизмат хаки микдорини тасдиклаш.\nЙигилишда иштирок этиш хукукига эга булган акциядорлар руйхати 2019 йил 11-июн холатига шакллантирилган акциядорларнинг реестрига асосан тузилади.\nУмумий йигилишда катнашиш ва овоз бериш хукукига эга акциядорлар шахсини тасдикловчи хужжат, акциядорлар вакиллари эса конунчиликда белгиланган тартибда расмийлаштирилган ишончнома билан келишлари шарт.\nАкциядорлар умумий йигилишига тааллукли булган кушимча маьлумот ва материаллар билан «Гранит» акциядорлик жамиятида танишишлари мумкин.\nУзбекистон Республикасининг «Акциядорлик жамиятлари ва акциядорларнинг хукукларини химоя килиш тугрисида»ги Конунининг 62-моддаси талабларига мувофик акциядорларнинг Умумий йигилишини утказиш тугрисидаги хабар акциядорларга электрон почта оркали юборилиши белгиланган. Шу муносабат билан узингизнинг электрон почта манзилингизни жамиятнинг ziadingranit@mail.ru электрон почтасига такдим этишингизни сураймиз.\nМаьлумот учун телефонлар: +99893 – 330-38-48\n“Гранит” АЖ Кузатув кенгаши\nРиоя қил ва тушунтир халқаро тамойили\n© 2014-2016 "Granit" АЖ. Барча Ҳуқуқлар Ҳимояланган. Ушбу сайтда жойлаштирилган маълумотлардан нусха олиш, ушбу маълумотнинг манбаси кўрсатилган ҳолда рухсат этилади.


АПЛда ўзини синаб кўриши шарт бўлган 10та мураббий / CHAMPIONAT.asia\n10:30Olamsport: Алишер Усмонов ажратган миллионлар нимага сарфланмоқда?, Хабиб муносабат билдирди ва бошқа хабарлар 0 10:28Карикатура: Клопп АПЛнинг жорий мавсуми давом этишини хоҳлайди 0 10:04Koronavirus Info. Ўзбекистонда коронавирус инфекцияси билан касалланганлар сони 241 нафарга етди 3 09:47Хамес ва Бэйл АПЛ клубига ўтиши мумкин 0 09:26Силва: “Флуминенсе”га қайтишни хоҳлайман” 0 09:07Срна: “Барселона” таклифини рад этганимдан афсусланмайман” 0 08:45“Реал” Мбаппедан воз кечмайди 1 08:26“Тоттенхэм” Кейнни сотмайди 1 08:06Паоло Мальдинининг ўғли коронавирусдан тузалди 0 07:45“Барселона” Умтитини сотишга қарор қилди 0 07:25Бернард А Cерияга кўчиб ўтиши мумкин 0 07:05“Реал” Ҳакими масаласини ортга сурди 0 06:36Дзюба Шомуродовни мағлуб этганидан сўнг: "Зенит" кўпроқ гол уриши мумкин эди" 3 06:20МЮ Кейн трансферидан воз кечади 0 00:54Ромелу Лукаку: “Роналдо ва Адриано туфайли болалигимда “Интер”га мухлис эдим” 4\nАПЛда ўзини синаб кўриши шарт бўлган 10та мураббий\n21 фев 18:22\nТеглар : Германия Италия Англия Испания АПЛ\nЯна ўша савол: Англия ёки Испания — қай бири кучлироқ?\nМухлислар ўртасида қайси чемпионат кучли экани ҳақидаги баҳс-мунозаралар ҳеч қачон тугамаса керак. Бу борада истаганча тортишиш мумкин, бироқ Премьер-лига Ла Лигага нисбатан анча юқори обрўга эгалиги ҳамда бой эканини инкор этиш нотўғри бўлади. Кўплаб футболчи ва мураббийлар Туманли Альбионга боришга ҳаракат қилади. Ушбу мақолада ҳали шу кунгача Премьер-лигада ишламаган, лекин ўзини синаб кўриши ёмон бўлмайдиган мураббийлар рўйхати билан танишиб чиқишингиз мумкин. Сизга қизиқарли бўлади деб ўйлаймиз.\nРўйхатимизнинг энг бошидан Массимилиано Аллегри ўрин олди. Бу мураббий анчадан буён Англияда иш бошлайди дейилмоқда — аввал "Арсенал" тилга олинган бўлса, энди — "Манчестер Юнайтед". Аллегри ўтган мавсум охирида "Ювентус"дан кетган эди ва ҳозирча дам олмоқда. Массимилиано "кекса синьора"да ишлаган йилларининг ҳаммасида Италия чемпиони бўлди (2014-2019). Лекин Чемпионлар Лигаси совринини қўлга киритиш бу мураббийга насиб қилмади. У туринликлар билан икки маротаба финалга чиқди, бироқ бир сафар "Барселона"га, бошқасида эса "Реал"га имкониятни бой берди.\nАллегрининг бутун мураббийлик фаолияти Италияда ўтди. Массимони бошқа давлат клубининг мураббийлик рулида кўриш сизга ҳам қизиқ бўлса керак-а?! Хўш, Англиядаги саргузаштларини бошлаш учун унга нима тўсқинлик қилмоқда? Эшитган бўлсангиз керак: ўтган ҳафта Аллегри Премьер-лига клубларидан бири билан оғзаки келушувга эришди деган хабарлар тарқаган эди.\nДунёнинг энг кўп маош тўланадиган мураббийлари қаторида кўпчилик Диего Симеонени кўриб ҳайрон бўлган бўлса ажабмас. Бир тарафдан, аргентиналикнинг "Атлетико"даги натижаларига ўзингиз баҳо беринг. Симеоне "матрасчилар"ни нафақат Испаниянинг, балки Европанинг ҳам етакчи жамоаларидан бирига айлантира олди. Диего қўл остидаги клуб Ла Лига ғолибига айланди ва икки бор ЕЧЛ финалигача чиқди (аммо имкониятни бой берди). Симеоне буларнинг барчасига трансфер бозорида катта пул сарфламай, эриша олди.\nЖорий мавсумда мамлакат чемпионатидаги "Атлетико"ни энг яхшиси дейиш қийин. Миш-мишларга қараганда, 2011 йилдан буён "Атлетико"ни бошқариб келаётган Симеоненинг Мадриддаги саргузаштлари яқин кунларда тугар эмиш. Диегонинг ўзи ҳам Италия ва Англия клубларидан таклиф тушаётгани ҳақида айтган эди. Эҳтимол, бир неча йилдан сўнг аргентиналикни шу мамлакатларнинг бирор клубида бош мураббий сифатида кўрармиз? Премьер-лига ажойиб характери ва ўзига хос ҳаракатлари билан ҳаттоки, Юрген Клоппни ҳам ортда қолдира оладиган мураббийга эга бўлармиди?!\nМарсело Бьелса икки йилдан буён Англияда фаолият юритмоқда. Аммо Премьер-лигада эмас, Чемпионшипда. Ўтган мавсум "Лидс" элитага чиқиш имкониятидан унумли фойдалана олмади: плей-офф ярим финалида имконият "Дерби"га бой берилди. Бу сафар "товуслар" Англиянинг топ-дивизионига қайтиш учун бор кучлари билан ҳаракат қилмоқда. Премьер-лигада нафақат "Лидс"ни, балки Марсело Бьелсани ҳам кузатиш кўпчиликка жуда қизиқ. У ҳақиқатан ҳам ажойиб мураббий ва ажойиб шахс. Аргентиналикнинг тахаллуси ҳам бежизга "ақлдан озган" эмас. У омма олдида намоён бўлишни унчалик ҳам хуш кўрмайди, ёлғиз турмуш тарзини афзал кўради, доим спорт костюмида юради ва ҳаттоки, мобил телефондан ҳам фойдаланмайди. XXI аср учун бироз ғалати-а?!\nЯқинда Чили термаси ўйинчилари бир воқеани айтиб бердилар: Бьелса мағлубиятдан сўнг кийиниш хонасига кириб, кийимларини ечиб ташлаган ва худди ярим соат операция столида ётгандек қимир этмаган эди. Шу билан бирга Марсело "Лацио" бошқарувини қўлга олганини эслаш ҳам мумкин. Бош мураббий этиб тайинланган мутахассис икки кундан кейин раҳбарият билан трансфер сиёсати борасида келиша олмай, жамоада қолишни истамаган. Бу ғайритабиий инсон эътиборни тортиши аниқ. Шунингдек, Бьелса яхшигина мураббийлик маҳоратига эга. Бир вақтлар у футболчиларни тайёрлаш бўйича ўзига хос услубни ишлаб чиққан эди.\nРўйхатимиздан яна бир аргентиналик ўрин олди. Хорхе Сампаоли Марсело Бьелса методикасининг мухлиси саналади. Сампаоли мунтазам равишда Бьелса билан маслаҳатлашиб туради. Шу билан бирга, бир пайтлар у ромб шаклидаги ярим ҳимоя чизиғи ва учта ҳужумчи билан ўйнаш тактикасини ишлаб чиқди ва схемани қўллаб кўрган.\nСампаоли Чили термасида иш берган қизиқарли ғоялар эгаси ҳисобланади. Шу туфайли терма жамоа илк бор 2015 йил Америка Кубогини қўлга киритишга муваффақ бўлган. Хорхе Европада атиги бир йил — 2016/2017 мавсумда ишлаган. Аргентиналик "Севилья" билан Ла Лигада тўртинчи ўринни эгаллаган, бироқ Аргентина терма жамоаси туфайли клубдан кетишга қарор қилган. Бир вақтлар Сампаоли ўзини Англия Премьер-лигасида синаб кўришни ҳамда кучли мураббийлар билан рақобатлашиб кўришни исташини айтган эди. Эҳтимол, келаси мавсум Хорхени АПЛнинг бирор клуби бош мураббийи ролида кўрармиз?!\nЗинедин Зидан мураббий сифатида ҳали анча ёш, бироқ шунга қарамай франциялик кўпчилик тушида ҳам кўрмайдиган ютуқларга эришган. Зидан "Реал" билан кетма-кет уч марта Чемпионлар Лигаси ғолиби бўлган — улкан ютуқ. Зинедин қисқа танаффусдан сўнг "қаймоқранглилар"нинг мураббийлик курсисига қайтди ва яқин йилларда Мадридда қолса керак. Бироқ келгусида Зиданни бошқа бир чемпионатда кўриш анча қизиқ бўлса керак. Зидан футболчилик вақтида Премьер-лигада ўйнамаган. Аммо француз Англияда ўзини мураббий сифатида синаб кўришига ҳали ҳам кеч эмас...\nЛуис Энрике кузда катта фожеа (қизининг ўлими)ни бошдан ўтказди ва бироз танаффусдан сўнг, Испания термаси бош мураббийлиги лавозимига қайтди. Эҳтимол, Энрике келгусида клубдаги фаолиятини давом эттириб, ўзини Англия Премьер-лигасида синаб кўриши мумкин. Сабаби ўтган йили ўзи Англияда ишлашни истаётгани ҳақида гапирган эди (!). Мураббийнинг сўзларига қараганда, унга тўсқинлик қилаётган нарса турмуш ўртоғи инглиз об-ҳавосига мослаша олмаслиги экан.\nЭнрике Испания термасида ишлагунга қадар, "Барселона"да уч йил фаолият юритган. Луис илк мавсумда "кўк-анорранглилар" билан "требл" қилишга муваффақ бўлган, иккинчи йили эса — "олтин дубль". Учинчи йили эса каталонияликлар Миллий Кубокни қўлга киритиш билан чекландилар.\nТомас Тухель Дортмунднинг "Боруссия"сини Юрген Клоппдан сўнг муносиб тарзда бошқара олди. Тухель даврида "арилар" Бундеслиганинг етакчилардан бири бўлиб қолдилар ва жуда чиройли ўйин намойиш этдилар. Бироқ Томас Дортмундда атиги 2 йил ишлади. Бу вақт ичида жамоа чемпионатда кумуш ва бронза медалларини қўлга киритди. Шунингдек, Миллий Кубокка ҳам сазовор бўлди.\nБир йиллик танаффусдан кейин Томас Тухель яна ишга жойлашди: ПСЖ бош мураббийи бўлди. Унга топширилган асосий вазифа — Чемпионлар Лигасида муваффақият қозониш эди. У келгандан сўнг илк мавсумдаёқ парижликлар 1/8 финал босқичида "Манчестер Юнайтед"га имкониятни бой бердилар ва турнирдан чиқиб кетдилар. Ҳозирда ПСЖ чорак финал йўлланмасини қўлга киритиш учун "Боруссия" билан куч синашмоқда. Биринчи учрашувда Тухелнинг собиқ жамоаси ПСЖни 2:1 ҳисобида мағлуб этди. Агар парижликлар яна турнирдан чиқиб кетсалар, у ҳолда мавсум охирига келиб мураббийга чиқиш эшиклари кўрсатилса ажаб эмас.\nГермания ва Франциядан сўнг Тухель чемпионат ўйинлари нуфузли бўлган мамлакатга бориши мураббийнинг ўзига ҳам қизиқ бўлса керак?! Хўш, у ҳам Юрген Клопп каби Туманли Альбионда катта ютуқларга эриша олармикан? Нима деб ўйлайсиз?\n2018 йили қониқарсиз натижалар туфайли "Монако" раҳбарияти Леонарду Жардимни истеъфога чиқарди. Орадан бир неча ой ўтиб, португалиялик қайтди, аммо 2019 йил охирида яна лавозимидан озод этилди.\nҲа, "Монако"да ўтган сўнгги давр Жардим учун омадли кечмади. Бироқ бу мутахассис эътиборга лойиқ инсон. Сабаби айнан Леонарду туфайли "монегасклар" 2017 йили ПСЖни мағлуб этиб, мамлакат чемпионлигини қўлга киритишганди. Шунингдек, жамоа Чемпионлар Лигаси ярим финалигача ҳам етиб борган. Қолаверса, топ-клублар трансфер бозорида Килиан Мбаппе, Бернарду Силва ва бошқа кучли ўйинчиларни "илиб кетганига" қарамай, Жардим клубни бир маромда ушлаб турганди.\nЛеонарду Жардим нафақат "Монако"да муваффақият қозонди, балки "Брага"ни ҳам Чемпионлар Лигасига олиб чиққанди. Шунингдек, "Олимпиакос"дан жиддий жамоа туза олган. Греция клуби ўша мавсум "олтин дубль" қилганди. Орада ноаниқ сабаблар туфайли Жардим мураббийлик соҳасида ишламади. Кейинроқ эса "Спортинг"ни шуғуллантирди. Клуб тўрт йил деганда илк бор шу мураббий билан Чемпионлар Лигаси саралаш босқичига чиқди.\nЖардим ҳали йирик чемпионатларда ишламаган. "Монако"даги омадсизликдан сўнг, Жардимни АПЛда кўриш қизиқарли бўлса керак.\nЎтган мавсум Эрик тен Хаг Европа стандартлари бўйича таниқли мураббийлардан бирига айланди. Унинг "Аякс"си ЕЧЛ финалига чиқишига бир қадам қолганда, турнирни тарк этди. Ўшанда "Тоттенхэм" меҳмонда урилган голлар ҳисобига финал йўлланмасини қўлга киритган эди. Аввал "Аякс" нафақат евроаренада, балки ички чемпионатда ҳам кўпчиликни хушнуд эта олмай қолганди. Жамоа 5 йил деганда ички чемпионат ғолибига айланди ва 9 йил ичида илк бор Миллий Кубокни қўлга киритди. Бу ҳам арзирли ютуқ!\n"Аякс"нинг ҳозирги таркиби анча кучли-да дерсиз, аммо ўша футболчиларни ушбу мураббий қўл остидаги омадли иштирокигача ким биларди, ким эса йўқ. Тен Хаг аввал ҳам бошқа клублар билан яхши натижаларга эришган. Масалан, 2013 йил Эрик оддийгина "Гоу Эхед Иглс"ни Голландия олий дивизионига олиб чиққан (17 йил ичида илк бор!). Кейинроқ эса "Утрехт" билан чемпионатда бешинчи поғонани эгаллган ва Кубок финалигача чиққан. Бундан сўнг Эрик йилнинг энг яхши мураббийи деб эътироф этилган. Шундай экан, тен Хаг ҳам ўзини топ-чемпионатда синаб кўришига ҳеч қандай тўсқинлик йўқ, назаримизда.\nЭҳтимол, кимларгадир эриш туюлар, аммо Юлиан Нагельсманни рўйхатга қўшмасликнинг иложи йўқ эди. Сабаби, ёш лекин шу ўринда анчагина тажрибали мураббий Англиянинг бирор клубида кўриш ҳозиргидан анча қизиқарли бўлса керак. У жуда ёш ва янги авлод мутахассисларидан бири. Нагельсманн тиззаси билан боғлиқ муаммо туфайли 19 ёшида футболчилик фаолиятини якунлашга мажбур бўлган.\nЮлиан 2016 йил 10 февраль куни "Хоффенхайм" бош мураббийи этиб тайинланди. У ўшанда 28 ёшда эди. Германия клуби билан шартнома имзолаган Нагельсманн Бундеслига тарихидаги энг ёш мураббий бўлди. Келаси йили "Хоффенхайм" ички чемпионатда тўртинчи ўринни эгаллади ва тарихда илк бор Чемпионлар Лигаси саралаш босқичида иштирок этди. Нагельсманн эса Германияда йилнинг энг яхши мураббийи мукофотига сазовор бўлди. "Хоффенхайм" келаси мавсум топ-3 ликдан ўрин олди ва ЕЧЛ гуруҳ босқичида тўғридан-тўғри иштирок этиш ҳуқуқига эга бўлди.\n2019 йилнинг ёзида Юлиан Нагельсманн "РБ Лейпциг" билан шартнома имзолади. Германияликнинг янги жамоаси ҳам ички чемпионатда ажойиб ўйнаяпти. Қолаверса, Чемпионлар Лигасининг плей-офф босқичида иштирокини давом эттирмоқда. Дастлабки ўйинда сафарда "Тоттенхэм" таслим этилди.\nКарикатура: Клопп АПЛнинг жорий мавсуми давом этишини хоҳлайди 0\nА серия баҳслари қачон давом эттирилади? 0\nАгарда АПЛ клублари футболчиларига тиббий ниқоб тайёрлаб берса... 8\nРасмий хабар: АПЛ номаълум муддатга қолдирилди 5\nАПЛ паузаси чўзилади 1\n21 фев 21:40:29\nAPL ning La Ligaga yetishiga ko'p qovun pishig'i bor.\n21 фев 20:22:07\nprmer ligaga teng keladigan chempianat yoq xozir\n21 фев 18:32:48\nАПЛ клублари учун бу кетишда ЕЧЛдан кура АПЛ чемионлиги мухим булиб колади, сабаб хозир энг киммат лига телетранц, реклама. Кискаси жахоннниг энг иктидорлилари АПЛда йигилмокда деса хам булади. ЕЧЛга Англиядан 6-8та клубга рухсат берса хам булаверади. Интрига янаям дахшатли булса керак. 9-15 уринларга Европа лигаси\n21 фев 18:25:15\nYana oʻsha javob premiyerliga nomer1\n21 фев 19:42:39\nRaniyeri Lestrni birinchi mavsumdayoq chempion qildi. Pep esa ikkinchi mavsumda chempion qildi. Klip esa 4 yil. 5 yil deganda chempion qilishga yaqin turibdi.xulosa o'zilarda qaysi murabbiy omadli yoki kuchliroq.\nYechl niyam etmapsizde unda yeb qoyasizmi Messi Ronaldu, Real Barsa, Paxtakor Navbahor, Paxtakor, Nasaf La Liga-APL jonga teymadimi\n21 фев 19:26:56\nCityga chin dildan omad, sudda yutib chiqsin biza muxlislayam mehr oqibatli bolilik, futboldan faqat zavq xursanchilik olish nasib qisin hammamizga\n22 фев 04:23:45\nЭҳҳҳ болажонлару катта кишилар... Премер лига кучлидир, аммо Ферги бободан кейин (у ҳам шотландиялик) қайси инглиз мураббийи чемпион бўлди?! Италияликлар Карло Анчелотти ва Конте Челсини чемпион қилишди, Сарри Челси билан Европа лигасини ютди, Манчини МанСитига неча йиллик орзуси АПЛ чемпионлиги олиб берди, бу жамоаларда пул кўп дейдиганларга Раньери Лестер билан нималар қилмади... Ёки Испания чемпионати кучли дейдиганларга Реал Супергалактикос қайси мураббий билан неча йиллик танафус билан ЧЛни ким билан ютди...Карло Анчелотти биланми?! Зиданга тайёр ош қилиб берди. Италиялик тренерлар Испанияни ҳам, Англияни ҳам эгаллаб бўлган\n21 фев 23:26:27\nSiz fudbolni tushunarkansiz faqat gapiyiz la ligachilaga yoqmaydi xozir yaqin insonnini himoya qilganday la laligani himoya qilishadi o'zini vatandoshlarini hafa qilib so'kib xudi la liga ularga buning uchun oylik maosh beradiganday\n21 фев 21:34:18\nЗидан реалга керак.\n21 фев 19:35:24\n- bosishi nima keregi boridi haqiqat yoqmadimi\n21 фев 19:03:55\nAntonio Konte Chelsi 1- mavsum da adashmasam, Joze Mourinyo 1- mavsum Chelsi da zato 2- yil 10 o'rin va shunaqa, Liverpul 2- o'rin oldingi yili bu yil kotta farq bilan 1- o'rinda, Citiga gap yo'q\n21 фев 18:50:14\n21 фев 18:44:37\nШунақа провакацион мақолаларни кераги йўқ. 1-2 та клубни натижасига қараб бутун бошли лигага баҳо бериб бўмайди. Яқин яқингача ЧЛда ярим финалда 3 талаб ла лига клублари ўйнган пайтлада хеч ким ла лигани премьер лига билан солиштирмаган. Ушанчун хурматли мухлислар келила бу лигалани бир бири билан таққосламилик. Булани хаммасини ўз ўрни бор, бугун биттаси кучли бўса эртага бошқаси. Муҳими чиройли футбол ўйниларини кўрсак бўлгани. хаммага омад!!!\n24 фев 17:58:43\nУша Лалигада 4 ликга кирадиган 4 та жамоа бор, Барселона бошлаб берганга кадар ЧЛ ярим финалларида 2-3 та ингилизлар уйнар эди айникса МЮ\n23 фев 12:02:24\nAPL ga hali ancha bor La Ligaga yetib olishi uchun.


22 октябр 2021, Тошкент вақти: 10:50\nСаломат Исоқова билан Ўшдаги Толстой мактабида 8 йил бирга ўқигандик.\nБир оғир дард бор. Ирсий бу дард, одатда ёш болаларда зоҳир бўлади. Дардли боланинг танаси мўрт бўлади. Бирон нарсага уриб олган жойи дарров кўкариб чиқади. Қаттиқроқ уриб олса яра пайдо бўлади. Болани кўриб қўрқасиз. Танаси тана эмас - яралар тўплами.\nМана 6 ойдирки, руҳим мўрт. У ёққа ўгирилсам ҳам Ўшга тегиб кетаман, бу ёққа ўгирилсам ҳам.\nКеча қўшнилар нима ёзаяптийкан, деб қирғиз ҳамкасбларим сайтига (Озодлик радиоси қирғиз хизмати) кирдим.\nҲамкасбим Жанил Ўш воқеаларидан жабр кўрган тадбиркор аёллар тўғрисида ёзибди.\nУнинг мақоласидаги асосий қаҳрамон - ўшлик қирғиз аёл. Уйида тикув цехи очган бу аёл, айтишига қараганда, уруш арафасида ойига 150 минг сўмгача (3 минг АҚШ долларидан ортиқ) пул топган.\nФожеа кунлари уйи куйганидан, бизнесидан айрилиб, шу кунда бекорчи бўлиб қолганидан зорланган у.\nЖанилнинг мақоласига илова қилинган, ўқиётган сатрларингиз устига ҳам кўчириб босилган суратдаги аёлдир ўша аёл.\nДарров танидим. Исмини ўқимаёқ танидим.\nЧунки у - синфдошим.\nСаломат билан Увомбўйидаги мактабда 1-синфдан 8-синфгача бирга ўқиганмиз. 8-синфни битиргач, Саломат кетган, мен қолганман.\nМактабимиз – Лев Толстой номидаги ўзбек мактабини ҳам босқинчилар июнда ёндириб кетишган. Шу кунда қайта қурилаяпти.\n"Синфдошингиз қирғиз экан, нима учун ўзбек мактабда ўқиган?"\nСиз муштарийнинг кўнглидан кечган бу савол бугунги кун учун қанчалик табиий бўлса, ўтган асрнинг 60-йиллари учун, қолаверса, 80-йиллари учун ҳам шунчалик ғайритабиий эди.\nУмуман ўйлаган эмасмиз Саломат ёки яна бир синфдошим Холис, ёки "Б" синфдаги Мўйдинлар қирғиз бўлатуриб нима учун ўзбек мактабида ўқиганини.\nМаҳалласидаги мактаб ўзбекча бўлса, ўзбекча ўқийди-да.\nУмуман, миллат суриштирилмас эди. Кимсан, қаердансан – кимнинг нима иши бор?\nМана, Саломатларнинг оиласи маҳалламизга – Қирариққа Саломат 6 яшар қизча пайтида Тожикистондан кўчиб келиб қолганини, орадан қарийб 50 йил ўтиб, кеча Жанилнинг мақоласидан билдим.\nСаломат ва Холис иккаласи синфимизда 8-синфгача ўқишди. Кейин Холис Ўшдаги ягона қирғиз мактабига – Сойгузардаги интернат мактабга ўтиб кетди.\nБу интернатда, асосан, умри яйловларда ўтадиган қирғиз чорвадорларининг болалари ўқир эди.\nЎшда - шаҳарда - бошқа қирғиз мактаби йўқ эди.\nСаломат интернатга ўтганми-йўқми – эсимда йўқ.\nКетганидан кейин синфдошимни узоқ йиллар кўрмадим.\nБу даврда мен шаҳарнинг бошқа четида (Қирариқдаги уйимиз бузилиб кетган) Саломат ўша эски уйида (уларники ариқнинг нариги юзида –бузилмаган томонида), қолаверса, ишимиз бошқа, ташвишимиз бошқа, Ўш Париждай катта бўлмасаям, каттароқ туман марказидан каттароқ жой, хуллас, йўлимиз кесишмаслиги табиий эди.\n80-йилларда бир-икки марта кўчада учрашиб қолдик. Саломат ўшанда соф ўзбекча сўрашганди мен билан.\nЭнди, бугунга келиб, ўйланиб қолдим: шу кунда у мен билан ўзбекча сўрашадими?\nАфсуски, "Ҳа", деб дадил айтолмайман.\nҲамкасбимга берган суҳбатини ўқиб туриб шундай фикрга келдим.\nҚирариқда бўлган фожеа тўғрисида гапирибди Саломат. Балки худди Саломат айтгандай бўлгандир.\nБироқ унинг қўшнилари (Саломатнинг қўшнилари мутлақ ҳаммаси ўзбек, уларнинг орасида икковимизнинг синфдошларимиз ҳам бор) воқеаларни бошқача ҳикоя қилиб беришган-да менга?!\nУларнинг гапига ишонмасликка асосим йўқ.\nХўш, энди нима қиламиз, Саломат?\nЎшга борганимда учрашиб қолсак, қандай сўрашамиз?\nБир-биримизга тескари қараб ўтиб кетмасмиз, ахир?!\nКелинг, агар учрашиб қолсак, мен "Саламатсизби, Саламат?" дейин қирғизчасига.\nСиз "Яхшимиз, Ўктам", денг ўзбекчасига. Болаликдагидай "Яхшимисан, Карис", десангиз ҳам майли. Қайтанга суюнаман.\nУйи куйган, жигарлари ўлдирилган бошқа синфдошларимиз ҳам бор. Йўлингиздан чиқиб қолса улардан ҳам ҳол сўраб қўйинг. Яхши бўлади. Ҳолни ўзбекча сўрасангиз, иккаламизга ҳарф танитган раҳматли Зокиржон ака Ҳожиматовнинг руҳи шод бўлади.\nҲол сўраб кўринг-да, бирдан руҳингиз енгил тортганини сезиб қоласиз. Сиз билан мен, синфдошларимиз – қирариқликлар, умуман ўшликлар нопок сиёсатчиларнинг қурбони бўлганимизни тушуниб қоласиз.\nҲар ҳолда, шуни тушуниб етишингизни истайман.\nМактабимиз, ҳарф танитган ўқитувчимиз битта эканини унутмаслигингизни истайман.\nМаслаҳатимни таклиф, деб қабул қилинг. Таклифим оғир келган бўлса, ўзимга тан.\nЯна бир гап. Субановани (Холис) учратиб қолсангиз, мендан салом айтинг.\n"Ҳалиям сени яхши кўраркан", денг.\nАйбга буюрманг. Биламан, бир аёлни яхши кўришини бошқа аёлга айтиш беадаблик эканини биламан. Лекин Сиз билан мен бу масалада одоб сақлаш ёшидан сал ўтиб қолдиг-ов...\nСинфдошингиз Сарвар Усмон - Ўктамбек Каримов.


Москва изоляторидан чиққан тўрт ўзбек қочқини йўқолиб қолди\n28 октябр 2021, Тошкент вақти: 05:06\nЖалолбоев Ҳаким, Жалолбоев Олим, Низомов Авазбек ва Муҳаммадхўжаев Раҳматуллоҳ Сахарово депортация маркази олдида. 29.05.2015\nМосквадаги Сахарово депортация марказидан 2,5 йиллик тергову тортишувлардан кейин озодликка чиққан тўрт нафар ўзбек қочқини йўқолди. Улар ҳимояси билан шуғулланиб келган “Мемориал” ва “Ёрдам” ташкилоти мутахассислари Ўзбекистонда диний экстремизм ва “ҳизбчилик”да айбланаётган ўзбек муҳожирларини қидирувга берди.\nҚочқинлар озодликка чиқиб йўқолди\nМосква туман суди қарори билан 29 май куни Жалолбоев Ҳаким, Жалолбоев Олим, Низомов Авазбек ва Муҳаммадхўжаев Раҳматулла Сахаровода жойлашган депортация марказидан озод қилинди ва икки кун ўтмасдан ижарага олинган квартирадан ғойиб бўлди.\n“Ёрдам” Инсон ҳуқуқлари ҳимояси ташкилоти раҳбари Баҳром Ҳамроев “Мемориал” ходимлари билан бирга 2,5 йилдан ортиқ вақт давомида бу йигитлар ҳақларини ҳимоя қилиш билан шуғулланиб келди.\nОзодлик билан суҳбатда ҳуқуқ фаоли ўзбекистонлик қочқинлар қаерга йўқолиб қолгани тўғрисида ҳозирча фақат қатор тахминлар бор, дейди:\n- Ўзбекистонга жўнатилиши-жўнатилмаслиги ва шу билан боғлиқ ҳуқуқий масалалар кўриб чиқилаётгани давомида уларни озод қилишга эришдик. Мен Сахаровога ўзим шахсан бориб, уларни кутиб олдим. Бир танишимдан илтимос қилиб, икки кеча – шанба-якшанба дам олиб, душанба куни соат 12 ларда учрашишга келишган эдик. Кейин Москва вилояти ФМС бўлимига учрашишимиз керак эди. Телефон қиламан – телефонлари ўчирилган, дом-дараксиз ҳозиргача. Ҳар хил тахминларимиз бўлаяпти: 2,5 – 3 йил ўтириб, қўрқиб бошқа шаҳарга ёки мамлакатга қочиб кетган бўлиши мумкин. Ўзбекистонга кетиш мақсади йўқ эди. Ўғирлаб кетилди деб ҳам айта олмаймиз, чунки бунга асос йўқ, дейди ҳуқуқ фаоли.\nБаҳром Ҳамроев ўз ташкилоти номидан Нагорний полиция бўлимига ариза ёзиб, Жалолбоев Ҳаким, Жалолбоев Олим, Низомов Авазбек ва Муҳаммадхўжаев Раҳматуллоҳни қидирувга берганини маълум қилди.\n“Жиҳодчиликда” айбланаётган ўзбеклар тарихидан\nЖалолбоев Ҳаким икки йил олдин Москва судида\n2012 йилнинг 15 ноябрида Москванинг “Внуково” аэропортида Ўзбекистон сўрови билан самолётдан тушириб қолдирилган 1992 йилда туғилган Низомов Авазбек, 1989 йилда туғилган Муҳаммадхўжаев Раҳматуллоҳ, 1979 йилда туғилган Жалолбоев Олим, 1983 йилда туғилган Жалолбоев Ҳакимжонлар Наманган Ички ишлар бошқармаси томонидан диний экстремизм, турли диний ташкилотларда аъзоликда, сепаратизм ва ноқонуний диний адабиётни тарқатишда айбланиб қидирувга берилган эди.\n"Мемориал” адвокати Роза Магомедова Озодлик орқали 20 ёшли Авазбек Низомов билан бирга икки йилдан бери аввал экстрадиция, кейин депортация баҳонасида қамоқда сақланаётган Ўзбекистон фуқаролари - 23 ёшли Муҳаммадхўжаев Раҳматуллоҳ, 32 ёшли Жалолбоев Олим ва 29 ёшли Жалолбоев Ҳакимлар Ўзбекистонга бериб юборилмаслиги ва уларга Россияда вақтинчалик қочқинлик мақоми берилиши кераклиги тўғрисида суд қарори борлигини маълум қилган эди.\nЎзбекистондан Россия полициясига юборилган жиноий иш материалларида Калининграддан юртига қайтаётган бу йигитлар “халқаро жиҳодчи" ташкилотларга “байтулмол” йиғиб бериш билан шуғуллангани айтилган. Тошкентдан келган талабномада Низомов ва унинг шериклари Туркистон Исломий ҳаракатига аъзоликда ҳам айбланган.\nОзодликка маълум бўлишича, наманганлик усталар гуруҳ бўлиб, Россиянинг Калининград вилоятида бир йилча ишлаб, Москва орқали транзит йўли билан ўз юртига қайтаётган бўлган.\nҲимоячилар бу йигитлар, ҳатто намоз ўқимаслиги ва ҳеч қандай ноқонуний диний фаолиятга алоқадор эмаслигига ишонишини гапирмоқда.\nНизомов Авазбек "Туркистон Исломий ҳаракатида" аъзоликда айбланмоқда\n2012 йилнинг 7 декабрь куни наманганлик меҳнат муҳожирлари сақланаётган СИЗО-4 тергов изоляторига уч нафар Ўзбекистон ички ишлар ходими келганидан кейин, маҳбуслардан энг ёши бўлган Абдусамад Фазлиддинов ўзбек милиция ходимларининг босимидан тушкунликка тушиб қолган ва икки кун ўтиб – 9 декабр куни ўз камерасида чойшабдан арқон ясаб ўзини осиб ўлдирган.\n2014 йилнинг 28 феврал куни эрталаб Калининграднинг Гвардейский туманидаги 7-сонли ахлоқни тузатиш колониясидан озодликка чиққан Жалолбоевлар дан яна бири - Латиф ўғирлаб кетилгани тўғрисида Озодлик хабар берган эди.\nШу йилнинг 23 октябрида Владимир вилоятининг Петушинский туманида Россияда қочқинлик сўровчи мақомида бўлган Ҳамидулло Акбаров ўғирлаб кетилган эди. Маълумки, Ҳамидулло Акбаров “тузумга тажовуз” ва “диний ташкилотлар”да иштирок этганликда айбланаётган уч нафар боланинг отаси Акбаров 2012 йилнинг декабрида Москва тергов изоляторида ўзини осиб ўлдирган наманганлик 19 яшар муҳожир Абдусамад Фазлиддиновнинг яқин қариндошидир.\nЎтган йилнинг 7 майида Инсон ҳақлари бўйича Страсбург суди Россиядан экстрадиция қилиниши кутилаётган Низомов Авазбек, Муҳаммадхўжаев Раҳматуллоҳ, Жалолбоев Олим, Жалолбоев Ҳакимжонлар шикоятини қондиргани ва улар Ўзбекистонга бериб юборилмаслигини эълон қилган эди.\nҚочқинлар доимий босим остида юрибди\nҲимоячи Баҳром Ҳамроев наманганлик бу йигитлар сўнгги икки йил давомида Ўзбекистонга бериб юборилиши хавфи остида яшаганини эслатди.\nУ Ўзбекистон махфий хизматлари ҳозирги вақтда ҳам уларнинг яқинларига босим ўтказаётганини гапиради.\n- Йўлда келаётиб, бу йигитлар уларга қандай босимлар бўлганини айтиб беришди. Уларга ҳозир ҳам МХХ ходимлари келиб, яқинларига “Тезлик билан турмуш ўртоқларингизни ёки фарзандларингизни чақиринг!”, деб зулм ўтказяпти. Мана, ўша қамоқхонада вафот қилган йигитимиз – Абдусамад Фазлиддинов. Уни олдига ҳам МХХ ходимлари келиб қанчалик “Сенларни ҳеч ким ҳимоя қилмайди: сенларни барибир олиб кетамиз! Европа суди ҳам, Баҳром Ҳамроев ҳам тўхтата олмайди!”, деб бу йигитларга анча босим қилган. Буларни албатта қидирувга бердик. Аммо адвокатлар, ҳимоячиларимиз ҳайрон: 2-3 йил мобайнида қанча ҳаракатларни қилиб, озод қилсак, қилган ишимиз бир пул бўлаяпти, деди “Ёрдам” Инсон ҳуқуқлари ҳимояси ташкилоти раҳбари Баҳром Ҳамроев.\nСуҳбатдош Россияда ҳуқуқий ҳолати расмийлаштирилмаган бу қочқин йигитлар маҳаллий полиция ёки ФМС ходимлари томонидан Ўзбекистонга бериб юборилиши хавфи ҳам борлигини қўшимча қилди.\nОзодлик вазиятни кузатишда давом этади.\nЎзбекистон Россиянинг яна бир вакцинаси - Sputnik Lightдан фойдаланишга тайёр эканини билдирди\nБюджет ўзгартирилди: Йил охиригача давлат органларига 1,1 миллард доллар қўшимча маблағ ажратилади


Расман! Суперлига клублари сони 2тага оширилди\n25 февраль, 2019, 15:15 1588\n- Сурхондарё вилояти бир неча йиллар давомида катта футболдан узоқда қолди. Эркинжон Турдимов мазкур вилоятга раҳбар этиб тайинлангач, вилоят футболида ижобий ўзгаришлар кузатила бошланди. Айни вақтда “Сурхон” футбол клуби Лицензиялаш қўмитаси илгари сурган барча талабларни бажарди. Вилоятдаги бош стадионни таъмирлашда айни вақтдаги ҳоким Баҳодир Пўлатов ҳам ўз ёрдамини аяётгани йўқ. Эркинжон Турдимовнинг ўзи эса эндиликда Самарқанд вилоятида футболни кўтариш ишларини бошлаб юборди. Мазкур ишлар Ўзбекистон футбол ассоциациясининг эътиборидан четда қолмайди. Шунингдек, ҳар икки вилоятда миллионлаб футбол мухлислари катта футболни соғиниб қолгани учун ҳам “Динамо” ва “Сурхон”га шартли равишда Суперлига йўлланмасини тақдим этиш бўйича қарор қабул қилинди, — деб мазкур ҳолатга ўз муносабатини билдирди ЎФА биринчи вице-президенти Умид Аҳмаджонов.\n- Чемпионат стартига бир неча кун қолганда шундай қарор қабул қилдик. Бунгача Суперлиганинг 12та клубини ўз талабларимиз бўйича ишлашга ундай олдик. Энди эса яна икки клуб уларга етиб олиш йўлида меҳнат қилади. Бизнинг мақсадимиз иложи борича каттароқ ҳудудларни футбол билан қамраб олиш, иложи борича кўпроқ мухлисларни футболга қайтаришдан иборат. Мана шундай катта мақсадлар йўлида регламентлардаги кичик ўзгаришларгача боришга тайёрмиз, — деди Умид Аҳмаджонов.\nМУЗ даврини соғинишни бошладик)))\nқани ану диёр деганлари ҳақиқат тарафдори. ўзича гапиради гап бермай. адолатсизликка чидай олмайман деб гапирарди жимку\nпролигани нимага кераги бор энди? шунда\nмашъални қурбон қилишганди. сурхон ва динамодан кўра машъалда ҳамма нарса бор эди. ўша академия, майдон. лекин улар соққа узақтганга беришди\nфутболни тепасидагилар спорт принсипларига қўйиб қўйишган\nSurxondaryoga futbol qaytayotgani yaxshiyu lekin Surxon hali tayyormasmidi diymanda


22 октябр 2020, Тошкент вақти: 14:45\nТошқин оқибатларини бартараф этишга ҳарбийлар ҳам жалб қилинган.\nСардоба сув омбори тўғонининг ўпирилиши ортидан юзага келган фавқулодда ҳодиса оқибатларини бартараф этиш учун Сирдарё вилояти маҳаллий бюджетига 100 миллиард сўм миқдорида маблағ ажратилди. Бу борада президентнинг махсус фармойиши Lex.uz порталида эълон қилинди.\nФармойишда белгиланишича, Сардоба, Оқолтин ва Мирзаобод туманларида 2020-2021 йиллар давомида 50та кўп қаватли уй-жой қурилади. Мазкур уйлардаги хонадонлар уйларини сув босган шахсларга беғараз берилади.\nБундан ташқари, фармойишга асосан Сирдарё вилоятидаги Сардоба сув омбори тўғонидан сув тошиши оқибатларини бартараф этиш ва ҳодиса сабабларини ўрганиш бўйича ҳукумат комиссияси ташкил этилди. Унга Бош вазир Абдулла Арипов раис этиб тайинланди.


Коронавируснинг “оёғи” Ҳиндистонга ҳам етди - 30.01.2020, Sputnik Ўзбекистон\nСўнгги маълумотларга кўра, Хитойда янги турдаги коронавирусдан касалланганлар сони 7711 кишига етган. Улардан 170 нафари вафот этган. 30.01.2020, Sputnik Ўзбекистон\n14:16 30.01.2020 (янгиланди: 14:20 30.01.2020)\nСўнгги маълумотларга кўра, Хитойда янги турдаги коронавирусдан касалланганлар сони 7711 кишига етган. Улардан 170 нафари вафот этган.\nТОШКЕНТ, 30 янв — Sputnik. Ҳиндистоннинг Керала штатида коронавируснинг биринчи юқиш ҳолати қайд этилди. Бу ҳақда РИА Новости хабар қилмоқда.\n29 Январ 2020, 18:10\n“Керала штатида Ухань университетида таҳсил олаётган талабада янги коронавирусдан касалланишнинг биринчи ҳолати қайд этилди”, - дейилган хабарда.\nТаъкидланишича, беморнинг аҳволи барқарор ва у шифокорлар назорати остида.\nСўнгги маълумотларга кўра, Хитойда янги турдаги коронавирусдан касалланганлар сони 7711 кишига етган. Улардан 170 нафари вафот этган. Хитойдан ташқари Таиланд, Япония, Жанубий Корея, АҚШ, Канада, Вьетнам, Сингапур, Непал, Франция, Австралия, Малайзия, Финляндия ва БААда юқтириш ҳолати қайд этилган.


Мияни қайта созлаш: 6 та ғаройиб усул » Ўзбекистон янгиликлари – Zamin.uz\nМаълумотларни эслаб қолишда гаджетларга қанча кўп ишонсак, улар бизга тобора кўпроқ керак бўлади. Бу “когнитив ишга тушириш” деб номланади. Тадқиқотлардан бирида маълумот олиш учун аввал интернетдан фойдаланган иштирокчилар ёд олишни хуш кўрадиганларга қараганда Google’га кўпроқ қайтишган. “Тадқиқотлар шуни кўрсатадики, хотирамизни қўллаб-қувватлаш ва кенгайтириш учун интернетдан қанча кўп фойдалансак, унга тобелигимиз шунча ортиб боради. Агар илгари эслаб қолишга ҳаракат қилган бўлсак, эндиликда бунга уриниб ҳам кўрмаймиз”, - дейди Санта-Круздаги Калифорния университетидаги тадқиқот муаллифи Бенжамин Шторм.\nЯнгиликлар » Ҳаёт тарзи » Мияни қайта созлаш: 6 та ғаройиб усул\n08:58 Олимлар: смартфонлар болаларнинг хотирасини ишдан чиқаради


Трамп Байденни допинг текширувдан ўтишга чақирди\nАҚШ президенти Дональд Трамп Демократик партиядан президент сайловларига номзод Жо Байденни допинг қабул қилишга текширишни таклиф қилди.\nТрампнинг таъкидлашича, охирги вақтда Байден омма олдида ўзига хос бўлмаган тарзда яхши чиқиш қилмоқда. АҚШ президентининг айтишича, аввал Байден дебат ва шунга ўхшаш тадбирларда жуда ёмон иштирок этган. Шу сабабли Трамп сайловлар бўйича рақиби бирор тетиклаштирувчи восита қабул қилиши ҳақидаги хулосага келган. Шу муносабат билан Трамп Байденга сайловолди дебатлари олдидан биргаликда допингга текширувдан ўтишни таклиф қилган.\nТаъкидланишича, Байден праймеризлар вақтида 11 та дебатда иштирок этган. Бу дебатлардан охиргиси Байден ва унинг партия бўйича рақиби Берни Сандерс ўртасида бўлиб ўтган. Трампнинг айтишича, у Байденнинг аввалги ва Сандерс билан ўтган дебатларида катта фарқ кўрган.\n“Ҳеч ким уни бу дебатларда ғалаба қозонади, деб ўйламаганди. Чунки унинг дебатлардаги чиқишлари ёмон бўлган. Ростини айтсам, унинг энг яхши дебати Бернига қарши бўлди. У бу дебат вақтида Уинстоном Черчилл бўлди, деб айтолмайман-у, бироқ бу дебатлар аввалгиларига нисбатан яхшироқ ўтди. У ўзининг аввалги чиқишларида нокомпетент бўла туриб, сўнгра Бернига қарши бирдан нормал иштирок этганининг сабабини билмайман”, деб айтган АҚШ президенти.\nАввалроқ Трамп ўз рақибининг ақлий қобилиятларини танқид қилган. АҚШ президенти Байденни сусткашликда айблаган ва унинг ёши катталигини таъкидлаб ўтган. Байден ноябрдаги сайловлардан кейин 78 ёшга тўлади, Трампнинг ёши эса ҳозирда 74 да. АҚШ президентининг таъкидлашича, жорий сайловларда у Демократик партия илгари сурган “энг ёмон номзод”га қарши иштирок этади.\nТрамп Блумбергни жиноят содир этганликда айблади\nТрамп АҚШда ҳокимиятнинг тинч йўл билан топширилишини кафолатлашдан бош тортди\n15:09 / 23.09.2020\nТрампга заҳарли модда жўнатишда гумонланган аёлга нисбатан айблов эълон қилинди


Учинчи қиз фарзандини сотишга мажбурланган келин! Жонли эфирда қайнона келинни калтаклади! (+Видео) - 28 Мая 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2019 » Май » 28 » Учинчи қиз фарзандини сотишга мажбурланган келин! Жонли эфирда қайнона келинни калтаклади! (+Видео)\nМасалан мана бу келин учинчи қиз фарзандини сотиб юборишига қайнонаси ва турмуш ўртоғини айблади. Бу айбловга чидай олмаган қайнона эса жонли эфирда келинини дўппослади.


7 йил аввал 4649 siyrat.uz\nАбу Ҳафс Қутайба ибн Муслим Боҳилий раҳматуллоҳи алайҳ ҳиж. 49 йил / мил. 669 йил туғилган.\nУ киши тобеинлардан бўлиб, Имрон ибн Ҳусайн ва Абу Саид Худрий розияллоҳу анҳумолардан ҳадис ривоят қилган.\nҲижрий биринчи аср мусулмонларининг машҳур қўмондонларидан бири бўлган.\nБешинчи умавий халифа Абдул Малик ибн Марвон даврида Рай шаҳрига, олтинчи халифа Валид ибн Абдул Малик даврида Хуросон ўлкасига волий-ҳоким бўлган.\nУмрининг охирида Мовароуннаҳр диёрини фатҳ қилиб, Ислом динини мустаҳкам ўрнатган ва то вафоти (ҳиж. 96 йил / мил. 715 йил)гача Мовароуннаҳр диёрида ўн уч йил волийлик қилган.\nҚутайба раҳматуллоҳи алайҳнинг қаерда ўлдирилгани ва қабри ҳозир қаерда экани ҳақида икки хил маълумот бор:\nБиринчиси: Хуросон ўлкасида.\nБу ҳақда имом Бухорий «Ат-тарихул кабир» (7/462), «Ат-тарихус сағир» (2/34), Табарий «Тарихул умами вал мулук» (4/34), Заҳабий «Ал-ибар фи хабари ман ғабар» (1/20), Ибн Асир «Ал-комил фит тарих» (18/19), Ибн Жавзий «Ал-мунтазим фит тарих» (7/12), Усфурий «Тариху Халифа ибн Хайёт» (1/243), Абдул Ҳай ибн Аҳмад Димашқий «Шазаротуз заҳаб фи ахбори ман заҳаб» (1/105), Ибн Дурайд «Ал-иштиқоқ» (1/75) ва Нувайрийлар «Ниҳоятул араб фи фунунил адаб» (6/69) китобларида: «Қутайба ибн Муслим Хуросонда ўлдирилган», дейишади.\nИккинчиси: Фарғона водийсида.\nБу ҳақда Ибн Асокир «Тариху Димашқ» (21/474), Ибн Халликон «Вафаётул аъён» (4/88), Зириклий «Ал-аълом» (5/190), Сафадий «Ал-вофий фил вафаёт» (5/99), Ибн Қутайба «Ал-маъориф» (1/100), Абу Яъло Халилий «Ал-иршод фи маърифати уламоил ҳадис» (3/201), Аскарий«Ал-авоил» (1/111) ва Аҳмад ибн Марвонлар «Ал-мужоласату ва жавоҳирул илм» (4/90) китобларида: «Қутайба ибн Муслим Фарғонада ўлдирилган», дейишади.\nТарихдан маълумки, Хуросон ўлкаси жўғрофий жиҳатдан Амударёнинг жануби-ғарбий тарафида жойлашган қадимги буюк ўлка бўлиб, Нишопур, Марв, Балх, Ҳирот каби катта шаҳарлари бўлган. Ҳозир бу ҳудудда Туркманистон, шарқий Эрон ва Афғонистон давлатлари жойлашган.\nФарғона водийси эса, Мовароуннаҳр (Амударё ортидаги диёр)да жойлашган қадимги катта водий бўлиб, ҳозирги Фарғона, Андижон, Наманган, Хўжанд ва Ўш вилоятларидан ташкил топган эди.\nХуросон билан Мовароуннаҳр иқлимларини жўғрофий жиҳатдан Амударё ажратиб турган бўлса-да, бир пайтлар Мовароуннаҳр шу жумладан, Фарғона водийси ҳам сиёсий жиҳатдан Хуросоннинг таркибига кирган.\nДемак, машҳур саркарда Қутайба раҳматуллоҳи алайҳ Хуросоннинг сиёсий таркибида бўлган Мовароуннаҳр диёридаги Фарғона водийсида ўлдирилгани ва қабри ҳам ўз-ўзидан шу водий ҳудудида экани маълум бўлади.\nМашҳур тарихчи Муҳаммад ибн Жаъфар Наршахий «Бухоро тарихи»да: «Қутайбанинг қабри (қадимги) Фарғона (водийси)да бўлиб, у Коҳ қишлоғи «Работи Сарҳанг» деган жойда», деб ёзган.\n«Ўзбекистон Миллий энциклопедияси»да: «Қутайба ибн Муслим Андижон вилояти Жалолқудуқ тумани, Коҳ (Гуруч бозор) қишлоғидаги Работи Сарҳанг қабристонида дафн этилган», дейилади.\nМасъудий, «Муружуз заҳаб» (1/263); Заҳабий, «Тарихул Ислом» (44/47); Доктор Али Муҳаммад Саллобий, «Ал-мўғул байнал интишори вал инкисор» (1/100).\nҲижрий 286 – 348 / мил. 899 – 959 йилларда яшаган. Наршах – Бухоро қишлоқларидан бирининг номи.\n[3«Сарҳанг» – форс тилида қўмондон, саркарда, полковник маъноларини беради.\nИсмоил алайҳиссалом авлодидан иборат бўлган насаб силсиласи Исмоил алайҳиссалом фарзандлари ва уларнинг оналарининг насаби


Самарқандда “ДОКТОР КОБРА” туризм маскани бор - zarnews.uz\nБугунга келиб, нафақат Самарқанд, балки республикамизга ҳам танилиб улгурган мазкур масканнинг ҳайвонот боғида кўплаб ёввойи ҳайвонлар ҳамда қушларнинг 20 дан ортиқ турини кўриш мумкин. Жумладан, чиябўри, эчкиэмар, олмахон, жайра, туяқуш, бургут, укки, лочин ва 30 дан ортиқ заҳарли илонлар мавжуд.\nМаълумот ўрнида қайд этиш жоизки, ушбу ҳайвонот боғи таниқли илон тутувчи, “Доктор Кобра” номи билан танилган Алишер Ёрматов томонидан ташкил қилинган. Масканнинг бугунгидек қиёфага келиши учун 2 миллиард сўмдан ортиқ маблағ сарфланган. Шунингдек, ғаройиб илон томошаларини фақатгина шу ерда кўриш мумкин.\nТеглар: «Samarkand Half Marathon»\nSamarkand Half Marathon: Марафонда 1 километрдан 50 километргача югуриш мумкин\nСамарқандда «Samarkand Half Marathon» хайрия марафони доирасидаги тадбирлар бошланди\nХалқаро хайрия ярим марафонига тайёргарлик ишлари авжида


15:30 / 12.12.2018 19060\nЕвропа Чемпионлар лигасидаги 4 гуруҳда 6-тур учрашувлари якунланди. «Ливерпуль» ўзи учун курашиб, плей-оффга йўл олди.\n«Ливерпуль» (Англия) - «Наполи» (Италия) - 1:0 (1:0)\nГол: Салоҳ, 34.\n«Ливерпуль»: Алиссон, Александр-Арнолд (Ловрен, 90), Матип, ван Дейк, Робертсон, Вейналдум, Ҳендерсон, Милнер (Фабинью, 85), Салоҳ, Роберто Фирминьо (Кейта, 79), Мане.\n«Наполи»: Оспина, Максимович, Альбиоль, Кулибали, Мариу Руй (Гулям, 70), Аллан, Ҳамшик, Руис (Зелиньски, 62), Каллежон, Мертенс (Милик, 67), Инсинье.\nОгоҳлантиришлар: Ван Дейк, 13. Кулибали, 40. Салоҳ, 83. Робертсон, 90+1. Мане, 90+3.\n11 декабрь. Ливерпуль. «Энфилд» стадиони.\nЧемпионлар лигасининг ҳеч бир гуруҳида охирги тур арафасида C гуруҳидаги каби интрига йўқ эди. Тўрт жамоада ҳам охирги тур натижаларига кўра, баҳорда еврокубоклардаги иштирокини таъминлаш учун имконият мавжуд эди. «Наполи» 9 очко билан етакчи, «ПСЖ» 8 очко билан иккинчи, «Ливерпуль» 6 очко билан учинчи эди. 4 очкоси бор «Црвена Звезда»да ҳам бошқа ўйинлар натижаларига кўра учинчи ўринни эгаллаб, Европа Лигасига йўлланма олиш умиди сақланиб қолганди.\nБир неча кун муқаддам Премьер-лигада «Сити»ни қувиб ўтиб, турнир жадвали пешқадамига айланиб олган мерсисайдликларни «Наполи»га қарши ўйинда шунчаки ғалаба эмас, гол ўтказмасдан ғалаба қозониш қониқтирарди (меҳмонларнинг 2:1, 3:2, 4:3 ва ҳоказо кўринишдаги бир гол фарқли ғалабалари мезбонларни кейинги босқичга олиб чиқарди).\nПараллел кечадиган учрашувда «ПСЖ» ғалаба қозониши деярли аниқ бўлгани туфайли, «Ливерпуль»ни камида 1:0 ҳисобидаги ғалаба (ёки 2 тўп фарқи билан ғалабалар) қониқтирарди ва айнан шу ҳисобдаги ғалабага эришилди. Дуранг ҳам қониқтирадиган неаполитанликлар жамоаси мураббийи Карло Анчелотти эса ўйин олдидан камтарлик қилиб ўтирмади. «Биз торт тайёрладик, энди устига қиём суртиш қолди. Агар плей-оффга чиқмасак, тентакмиз», деди у.\nКлопп эса бу сафар жиддий эди: «Бизда «Наполи»га қарши ўйин. Англия чемпионатида пешқадам бўлиб олганимизни унутиб турамиз».\nАнчелоттининг сўзларидан келиб чиқиб айтадиган бўлсак, энди «Наполи» футболчиларини тентак деб аташимиз мумкин. Аслида, бу оқшом майдонда «Ливерпуль» ҳам, «Наполи» ҳам юқори даражадаги футболни намойиш этишди. Бу ЕЧЛ плей-офф босқичига муносиб ўйин эди.\nИкки томоннинг ҳам иштиёқи жуда баланд эди. Бу илк дақиқаларданоқ кўриниб турарди: Салоҳ, Ҳамшик ва Милнерда голли вазиятлар юзага келди. Кимгадир аниқлик, кимгадир омад етишмади. Кетма-кет ҳужумлар уюштирилди, аввалига бу ўйин худди 4:4 ҳисоби қайд этиладигандек туюлди. Аммо «Ливерпуль»нинг ўзи темпни тушириб қўйди. 13-дақиқада Виржийл ван Дейк Дрис Мертенснинг оёғини синдирай деди, мезбонлар сардори Ҳендерсон нидерландиялик ҳимоячига важоҳат билан ташланди, ҳакам эса фақат сариқ карточка билан кифояланди. Лекин ўйин темпи ўлди.\nАПЛда Клопп одатда 4-2-3-1 ёки 4-4-2 схемасини қўллайди. ЕЧЛда эса ўтган мавсумдаги каби 4-3-3 схемасидан фойдаланилмоқда.\nАнчелотти ўйинга 4-3-3 схемаси билан тушганди, тўпсиз ҳолатда футболчилар 4-2-2-2 схемасига ўтишди. Қанотдаги икки футболчи ҳам «Ливерпуль»нинг ҳужумларини бузиш билан машғул бўлишди. Ҳимоячилар офсайд чизиғида моҳирона ҳаракатланишди - шундай вазиятларда Мане офсайддан урган голини нишонлаётганида ҳакам Дамир Скомина голни бекор қилди.\nАммо «Ливерпуль» барибир гол урди. Бу шундай сценарий билан рўй бердики, бу вазиятда доно Анчелотти ҳеч нарса ўйлаб топа олмасди. Ўтган ҳафтада «Борнмут» дарвозасига 3та гол йўллаган Муҳаммад Салоҳ бу кеча ҳам ўйинда эди. Голдан бир дақиқа олдинги ҳужумда Салоҳ дарвоза чизиғи томон олдиндан кутилган узатма берди ва тўп осонгина қайтарилди. Иккинчи ҳужум вақтида эса у кутилмаганда, одатдаги каби пас бериш ўрнига ўткир бурчакдан туриб дарвозабоннинг яқин бурчагига зарба йўллади. Салоҳнинг ностандарт қарори ва дарвозабоннинг хатоси - бу вазиятда иккита Анчелотти ҳам ҳеч нарса қила олмасди. Ҳақиқий Салоҳ қайтди!\nБиринчи бўлимда Юрген Клопп шогирдлари зарбалар бериш борасида фаолроқ эди - 7:3 (аниқ зарбалар бўйича 1:1). Иккинчи бўлимда қизилларнинг бу борадаги фаоллиги каррасига ўсди - 15:5 (аниқ зарбалар бўйича 3:2).\n«Неапол» етарлича агрессия намойиш этолмади. Биринчи бўлимда фақат бир марта аниқ зарба йўлланди - Мертенснинг деярли майдон марказидан йўллаган кучсиз зарбаси.\nКлопп юқори прессинги билан рақибнинг ўз севимли услубида қарши ҳужумларга ўтишига йўл қўймади.\nАнчелотти фақат охирги 20 дақиқаликда таваккал қилишга мажбур бўлди. Фабиан Руис ўрнига Зелиньски, Мертенс ўрнига Милик, Мариу Руй ўрнига ҳужумкор Февзи Ғулом туширилди.\nАлиссонга - ҳайкал!\nКлоппни мухлислар натижа учун ўйнамасликда айблашлари мумкин. Мухлислар бундан норози бўлишсада, «Ливерпуль» бу ўйинда ҳам ҳисобни сақлаб қолишга эмас, ҳисобни ошириш учун ўйнади. «Наполи»да эса иккинчи бўлимда майдонга чиққан Аркадиуш Милик ва Зелиньски қолган 20 дақиқалик қизиқарли ўтишини таъминлашди. «Энфилд»га йиғилганлар 87-дақиқада Маненинг яккама-якка вазиятда гол уролмаслигидан кейин юрагини ҳовучлаб ўтирганида, қўшимча дақиқалар давом этаётганида Фабиньо Миликка узатилган тўпни тўсиб қололмади ва польшалик ҳужумчи Алиссон қаршисида қолди. Аммо Алиссон метин қояга айланди.\nAlisson Becker. 90+2 😱😅pic.twitter.com/mzlGnvEKf9\n— Betsson 🇸🇪 (@BetssonSV) 11 декабря 2018 г.\nҚолган дақиқалар ичида Мане яна бир марта голли вазиятни кўкка совурди ва ҳисоб ўзгармай қолди. Аслида бу ўйинда камида ўнта гол бўлиши керак эди. Камида.\n«Ливерпуль» қийин ғалабага эришиб, биринчи ўринга кўтарилди


Корхонамиз ва хизмат кўрсатувчи бошқа корхона ўртасида ҳисоби АҚШ долларида юритиладиган тўлови эса миллий валютада тўлов кунидаги Марказий банк курси бўйича амалга ошириладиган шартнома мавжуд. 2017 йил сентябр ойига қадар корхонамизнинг хизмат кўрсатувчи корхонадан қарздорлиги мавжуд эди. (Хизмат кўрсатувчи корхона интернет провайдери ёки алока оператори эмас).\n2017 йил 5 сентябрдан бошлаб Ўзбекистон Республикаси худудида товар, иш ва хизматлар учун нарх ва тарифлар фақат миллий валютада белгиланиши лозим (Президентнинг 02.09.2017й. ПФ-5177-сонли Фармони). Бу туфайли ушбу қонунчилик талаблари киритилишидан аввал тузилган шартномалар бўйича томонлар ўз мажбуриятларини илгариги шартлар асосида бажара олмайди.\nШунинг учун томонлар келишувига асосан амалдаги шартномалар шартларига белгиланган тартибда ўзгартиришлар киритилиши ва республика ичида реализация қилинадиган товарлар (ишлар, хизматлар) нархлари миллий валютада белгиланиши лозим. Бунда томонлар келишуви бўйича шартномада чет эл валютасида белгиланган нархлар Марказий банк томонидан 1 сентябр ҳолатига ўрнатилган валюта курси бўйича (1$=4210,35сўм) ёки жорий валюта курси бўйича қайта ҳисоблаб чиқилиши мумкин. Тегишинча, шартнома бўйча мавжуд бўлган қарздорлиқлар ҳам шундай тартибда қайта ҳисоб-китоб қилинади.


Пара енгил атлетика бўйича 2024 йилгача бўлган мусобақалар тақвими тасдиқланди – O'zbekiston milliy paralimpiya assotsiatsiyasi\nПара енгил атлетика бўйича 2024 йилгача бўлган мусобақалар тақвими тасдиқланди\nNews Пара атлетика\nБугун Халқаро паралимпия қўмитасида пара енгил атлетика спорт тури бўйича онлайн видеоконференция бўлиб ўтди. Унда пара енгил атлетика бўйича Ўзбекистон терма жамоаси бош тренери Сардор Абдуҳолиқов ҳам иштирок этди.\nЙиғилишнинг асосий қисмида пара енгил атлетика бўйича 2024 йилгача бўлган мусобақалар тақвими муҳокама қилинди ва тасдиқланди. Шунингдек, Токио-2020 ёзги Паралимпия ўйинларининг келгуси йилга қолдирилиши сабаб 2021 йил Япониянинг Кобе шаҳрида ўтказиладиган Жаҳон чемпионати ва 2021 йил ўтказилиши лозим бўлган ўсмирлар ўртасидаги Жаҳон чемпионати беллашувлари 2022 йилга қолдирилгани эълон қилинди.\nТаъкидлаш керакки, Жаҳон чемпионатининг 2022 йилга қолдирилиши ўзбекистонлик пара енгил атлетикачилар зиммасига янада кўпроқ куч ва масъулият юклайди. Боиси, 2022 йилда Хитойнинг Ханжоу шаҳрида навбатдаги Пара Осиё ўйинлари бўлиб ўтади. Жаҳон чемпионати ва қитъанинг энг нуфузли мусобақаси бир йилда ўтказилиши спортчиларга қўшимча қийинчилик ва ноқулайлик туғдириши мумкин.\nЙиғидишда сўз олган Пара енгил атлетика бўйича Ўзбекистон терма жамоаси бош тренери Сардор Абдуҳолиқов даставвал юртимизда ногиронлиги бўлган шахсларга ва уларнинг спорт билан шуғулланишига давлат миқёсида эътибор қаратилаётгани, айниқса, яқиндагина қабул қилинган “Ногиронлиги бўлган шахсларнинг ҳуқуқлари тўғрисида”ги Ўзбекистон Республикаси Қонуни бунга яққол мисол бўла олишини айтиб ўтди.\nШундан сўнг тажрибали мутахассис нега Жаҳон чемпионати айнан Осиё ўйинлари бўладиган йилга кўчирилгани ҳақида мутасаддиларга савол билан мурожаат қилди. Улар эса ушбу ҳолатни ҳам ўрганиб чиқишгани ва 2022 йил октябрь ойида Осиё ўйинлари ўтказилишини инобатга олиб, Жаҳон чемпионатини июль ойида ўтказишга қарор қилинганини маълум қилишди.\nЗамонавий бешкураш янги ўзгаришлар бўсағасида\nМен карикатураларни қўллаб-қувватлаганим йўқ – Макрон ўзини нотўғри тушунишгани ҳақида гапирди


“Сўғдиёна” эртага Тошкентга йўл олади\n22 июль, 2017, 21:59\nАввал маълум қилганимиздек, "Сўғдиёна" иккинчи даврага тайёргарликнинг биринчи қисмини Зомин тоғ ёнбағирларида ўтказди. Тайёргарликнинг иккинчи босқичи Жиззахда ташкил этилди. Куни кеча ўртоқлик учрашуви мақомида ўтган "вилоят дербиси"да жамоа 6:1 ҳисобида ғалаба қозонди ва “Зомин”га хеч қандай имконият қолдирмади.\nИккинчи даврага тайёргарлик давом этади ва эртага Диёр Файзиев бошчилигида жамоа Тошкентга йўл олади. Бу ҳақда клуб матбуот хизмати хабар бермоқда.\nТошкентда "Сўғдиёна" бир нечта ўртоқлик учрашуви ўтказишни режалаштирган. 23 июль куни жамоа “Нефтчи” га қарши баҳс олиб борса, 26 июльда “Шўртан”га қарши майдонга тушади. Эртага “Нефтчи” билан кечадиган баҳс соат 18:00да “Бунёдкор” академияси майдонида бўлиб ўтади.


≡Янгисидан бор ≡Янгисидан бор 14:50, 01.12.2016 ✔1127\n— Менга сизнинг гўзаллигингиз, зеболигингиз, доно-ю, ақллилигингиз ёқади. Хўш, сизга менинг нимам ёқади? — деб сўрабди йигит.\n— Менга сизнинг бошқаларга мана шундай тўғри баҳо бера олишингиз ёқади.\n≡Янгисидан бор ≡Янгисидан бор 09:58, 24.11.2016 ✔1179\nГаброва хонадони. Ўғилча отасига деди:\n— Дада, шу кеча тушимда сиз менга кичкина шоколадча олиб берган эмишсиз!\n— Агар ақлли бола бўлсанг, тушингда ундан ҳам каттароғини совға қиламан.\n≡Янгисидан бор ≡Янгисидан бор 11:26, 17.11.2016 ✔1131\nБир габровалик йигит янада яшармоқчи бўлиб пойтахтга поездда кетаётса, вагонда бирга кетаётган йўловчи сўраб қолибди.\n— Қайтишга ҳам чипта олганмисиз?\n— Олиб ўтирмадим, — дея жавоб қилди орзуманд йигит, — балки, операция жуда омадли чиқиб, болалар чиптаси билан қайтиш насиб қилар.\n≡Янгисидан бор ≡Янгисидан бор 11:24, 10.11.2016 ✔1202\nКичкинтой уй шифтини бўяётган отасининг ишини томоша қилаётган эди. Онаси гап ташлади:\n— Ўрган, ўғлим, катта бўлсанг, отангга ёрдам берасан.\nБола ҳайрон бўлди:\n— Нима, дадам ўшангача ишини тугатолмайдими?\n≡Янгисидан бор ≡Янгисидан бор 10:40, 03.11.2016 ✔1205\n— Ҳайронман... — деди фолбин хола ихлос билан келган одамга, — қарталаримнинг айтишига қараганда, сиз бундан икки йил олдин ўлган бўлишингиз керак-ку?\nКелган одам ҳам жавоб қилди:\n— Мен ҳам ҳайронман. Билиб беринг-чи, нега ўлмасдан юрибман экан...\n≡Янгисидан бор ≡Янгисидан бор 11:47, 27.10.2016 ✔1215\n— Қўшнижон, ҳозир одамлар анча олийжаноб бўлиб қолишибди.\n— Нега ундай деяпсиз?\n— Яқинда мен автобусга чиқаётиб қоқилиб тушдим. Биласизми, одамлар мени босиб кетишмади, устимдан сакраб ўтишди.\nТалаба бўлган икки дўст учрашиб қолибди.\n— Сен қайси институтга кирдинг?\n— Тиббиётга. Сен-чи?\n— Ветеринар бўлишга ўқияпман. Жуда яхши бўпти. Институтни тамомлагач, бир-биримизни даволай оларканмиз.\n✔ 272  17:38, 06.12.2018\nБир аёл қўшнисининг ўғлидан сўради:\n— Аҳмаджон, отангнинг қўлига нима қилди?\n— Отнинг ёшини билмоқчи бўлиб қўлларини оғзига тиқдилар.\n— Кейин от оғзини ёпиб, отамнинг бармоқларини санади.\n✔ 347  16:25, 08.11.2018\nХотин эрининг шкафидан бир даста пул топиб олиб, эрига жаҳл қила бошлабди:\n—Шу-унча пулни мендан яшириб нима қилмоқчи эдингиз?\n— Сенинг туғилган кунингда бераман, деб йиғиб юрган эдим.\n— Бунча кам?..\n✔ 367  16:47, 18.10.2018\n— Сиз қизимнинг қўлини сўраяпсиз, шундайми?\n— Оилани таъминлашга қурбингиз етадими?\n— Яхшилаб ўйлаб кўринг, биз оилада етти кишимиз!..\n✔ 406  11:16, 04.10.2018\nИкки жарроҳ суҳбатлашмоқда:\n— Биринчи марта оёқни кесиб ташлаш операциясини амалга оширганимда қаттиқ ҳаяжонланганман ва хато қилиб қўйганман.\n— Жиддий хатоми?\n— Йўғ-э, шунчаки беморнинг соғ оёғини кесиб ташлаганман.\n✔ 390  09:47, 27.09.2018


БИЗ КИМ ВА НИМАЛАРДАН ҚЎРҚАМИЗ? — Ishonch Gazetasi\nБИЗ КИМ ВА НИМАЛАРДАН ҚЎРҚАМИЗ?\nҲар кимнинг ўзига яраша қўрқатурған нарсаси бўладир. «Иштонсизнинг чўпдан ҳадуги бор», дегандек, шу вақтда иштонлик инсон — ҳадуксиз одам эҳтимол йўқдир. Туркистон истатистиқа идорасининг кейинги йиқған ҳисобига қарағанда, иштонсизлар банаъжи кўпайибдирларки, биз уларни айнан қуйида кўчирамиз:\nМустамлакачи — аччиғланған чоғида сирининг очилишидан қўрқадир.\nҲар турлук идора мудирлари — сайлов яқинлашса мансабдан тушиб қолишдан қўрқадирлар.\nЯнги кўз очқан ҳисобсиз ўзбек шоирча ва шоирачалари — минг машаққат билан азобланиб ёзған шеърларининг газеталарда босилмай қолишидан қўрқадирлар.\nТутантируқсиз мақола ёзишға ўрганган муҳаррирлар — тўсундан тегиб қолатурған танқид калтагидан қўрқадирлар.\nБой ва совдагарлар — айниқса буларнинг қўрқунчлари поёнсиздир…\nЧунончи: дўкон совдаси яқинлашса, ижарани ошириб юборатурған яканчилардан қўрқадирлар, қўллариға кўпроқ пул йиғилиб қолса, моллар ошиб, пул қурсининг тушиб кетишидан қўрқадирлар, қўлида анчайин қоғоз кўтарган кишини кўрсалар «торғовой налўг» тушмоғидан қўрқадирлар, рўза ойи кириб закот бериш эска тушса, моллар ҳисобини олишдан қўрқадирлар… Ҳар ҳолда бу дуркум халқ учун ер ҳам қўрқунч, кўк ҳам қўрқунч. Фақат қоро ернинг остиғина тинчдир!\nКамбағал деҳқон ва ишчилар — кун сайин бозор баҳосининг бирга бир кўтарилишидан қўрқадирлар.\nҲукумат идораларидаги порахўрлар — порахўрлиқ билан кураш бошланғандан бери ўзларининг сояларидан ҳам қўрқадирлар.\nКўкдаги булутлар — ёғмай деса Худонинг буйруғидан, ёғай деса ердаги махлуқларнинг чиртинг-пиртингидан қўрқадирлар.\nЎзбек хотунлари — эрларининг калтагидан, қизлари кўчага чиқай деса оналарининг туртугидан қўрқуб, песлар моховдан, моховлар песдан, аживалар тараладан, таралалар аживадан; қисқаси катта-кичик, ясси-япасқи, қинғир-қийшиқ, узун-қисқа ҳаммалари ҳам қўрқоқдирлар…\nМан нима ва кимдан қўрқаман?\nАйниқса, маним ишим жуда ҳам қийин: ёзай десам, ошна-оғайнининг шўртумшуқлиғидан, ёзмай десам «Муштум» поччанинг жекиригидан қўрқаман.\nЯна бундан бошқа қўрқатурған икир-чикирларим:\n— Эски шаҳар кўчаларидан юрсам, бетимга лой сачрашидан қўрқаман.\n— Ёғмур ёққан кунларида Эски шаҳар расталарининг ағнаб кетишидан, совдагарларнинг тўнғуз қўпишидан қўрқаман.\n— Билим юртлари ёнидан, бошланғич мактаблар қаршисидан ўтуб қолсам, истиқболдағи алвир-шалвир ўзбек маданиятидан қўрқаман!\nҲарҳолда маним ҳам қўрқунчларим ўзимга етарлик…\nАссалому ала маниттабаъл-худо.\n Банаъжи — беҳад, ниҳоятда.\n Яканчи — инспектор; порахўр.\n«Муштум» — 1923 йил, 1май, 7-сон, 6-бет


Бу юртимиз ишбилармонларини ташқи иқтисодий фаолиятга кенгроқ жалб этиш борасида олиб борилаётган изчил саъй-ҳаракатлар самарасидир, албатта.\nДарҳақиқат, мамлакатимиз иқтисодиётидаги таркибий ўзгаришлар экспорт салоҳиятини юксалтириш, унинг ҳажмини барқарор ошириш ва таркибида тайёр саноат маҳсулотларини кўпайтириш имконини бераётир. Жаҳон бозоридаги конъюнктуранинг беқарорлигига қарамасдан, 2013 йилда Ўзбекистонда экспорт ҳажмининг ўсиши 10,9 фоизни ташкил қилгани бунинг яққол далилидир.\nҚувонарлиси, бундай ижобий натижага эришишда кичик бизнес субъектлари муҳим аҳамият касб этаяпти. Ҳозирги пайтда республикамизда ишлаб чиқарилаётган жами саноат маҳсулотларининг 23 фоизи, кўрсатилаётган бозор хизматларининг деярли барчаси ушбу соҳа ҳиссасига тўғри келаётгани, улар орасида экспортчи корхоналар йил сайин кўпайиб, экспортдаги улуши 18 фоизга етгани шундай дейишимизга асос бўлади.\nПрезидентимизнинг 2013 йил 8 августдаги “Кичик бизнес ва хусусий тадбиркорлик субъектлари экспортини қўллаб-қувватлаш борасидаги қўшимча чора-тадбирлар тўғрисида”ги қарори, айниқса, ишбилармонлик муҳитини янада яхшилаш билан бирга, тадбиркорларнинг жаҳон бозорига чиқиш имкониятларини ҳам кенгайтирди. Кичик бизнес ва хусусий тадбиркорлик субъектлари экспорт фаолиятини қўллаб-қувватлаш жамғармаси эса мазкур қарор ижросини таъминлаш, тадбиркорларга яқиндан ёрдам бериш мақсадида аниқ чора-тадбирларни кўрмоқда. Жумладан, чет давлатларнинг савдо-саноат палаталари, экспорт-импортга кўмаклашувчи жамғармалари ва тадбиркорлик уюшмалари билан ҳамкорликни тобора мустаҳкамламоқда. Бунинг самараси ўлароқ, ўтган қисқа давр ичида 60 га яқин хорижий ташкилотлар билан алоқалар ўрнатилди.\n— Кичик бизнес ва хусусий тадбиркорлик субъектлари экспорт фаолиятини қўллаб-қувватлаш жамғармаси билан Хитойнинг Шанси музофоти Савдо-саноат палатаси қошидаги “Northwest Central Asia Business Co. LTD” ташкилоти ўртасида ҳамкорлик битими имзолангани “Made in Uzbekistan” брендини тарғиб қилишда айни муддао бўлмоқда, — дейди жамғарманинг ижрочи директори вазифасини бажарувчи Жаҳонгир Мустафоев. — Гап шундаки, бу келишувга кўра, 2014 йилнинг май ойида Шанси музофотида бўлиб ўтадиган “Буюк Ипак йўли” халқаро саноат маҳсулотлари кўргазмасида мамлакатимиз саноат корхоналари, шу жумладан, кичик бизнес вакиллари иштирокини ташкил этиш режалаштирилган. Ушбу нуфузли тадбирда қатнашишни истаган тадбиркорлар эса жамғармамиз ва унинг хориждаги ҳамкори ҳисобидан имтиёзга эга бўлишини алоҳида таъкидлаш жоиз.\nТаҳлилларга қараганда, глобал молиявий-иқтисодий инқироз туфайли жаҳон бозорида айрим саноат маҳсулотларига бўлган талабнинг пасайиши оқибатида аксарият давлатларнинг экспорт кўрсаткичи тушиб кетди. Пировардида бир йўналишда фаолият кўрсатаётган йирик саноат корхоналари жиддий азият кўрдики, унинг таъсиридан ҳамон қутула олгани йўқ. Ана шундай мураккаб бир шароитда Ўзбекистон экспорти таркибида рақобатбардош тайёр маҳсулотлар улуши барқарор суръатлар билан ўсиб бораётгани диққатга сазовордир. Масалан, ўтган йили умумий экспорт ҳажмининг 72 фоиздан ортиғини шундай товарлар ташкил этди. Бу, шубҳасиз, иқтисодиётимиз изчил диверсификация қилинаётгани шарофатидир.\nЭкспертларнинг эътироф этишларича, мамлакатимиз иқтисодиётининг муттасил ривожланиб, экспорт кўлами ва географияси кенгайишида қулай тадбиркорлик муҳити яратилгани муҳим омил бўлаяпти. Негаки, кичик бизнес шаклан ихчам эмасми, бозор талабидан келиб чиқиб, ўз йўналишини тезда ўзгариштиришга қодир. Бу унинг рақобат майдонида барқарор тура олишини таъминлайди. Биргина ўтган йилнинг ўзида 450 дан зиёд янги корхона экспорт фаолиятини бошлагани бунинг тасдиғидир.\nШу кунларда эса жамғарма томонидан республикамизнинг ҳар бир туманида тадбиркорлар иштирокида давра суҳбатлари ўтказилиб, кичик корхоналарнинг экспорт имкониятлари ўрганилмоқда. Мақсад — халқаро кўргазмаларда иштирок этадиган субъектларни аниқлаб, уларнинг маҳсулотини тарғиб қилиш ва чет эллик харидорлар билан шартномалар имзолашига яқиндан ёрдам бериш. Наманган туманида фаолият кўрсатаётган “Истиқлол текстиль дизайн” масъулияти чекланган жамияти айнан жамғарма кўмагида ташқи бозорга чиқиш ҳуқуқига эга бўлиш арафасида турганини айтиш кифоя.\n— Хитойдан импорт қилиш эмас, балки бу мамлакатга маҳсулотларимизни экспортга чиқаришнинг вақти келди, — дейди ушбу жамият раҳбари Мурод Қурбонов. — Чунки юртимизда хусусий тадбиркорларга яратиб берилаётган қулай шарт-шароит ва имтиёзлар биз, ишлаб чиқарувчиларни ташқи бозорга дадил кириб боришга даъват этмоқда. Давлатимиз раҳбарининг ташаббуси билан ташкил қилинган экспортга кўмаклашувчи жамғарманинг ёрдами билан Хитой давлатида ўтказиладиган кўргазмага қатнашишга тайёргарлик кўриш баробарида, чет эллик ҳамкорлар билан музокаралар олиб бораяпмиз. Дастлабки натижалар у ерда камида 200 минг АҚШ долларилик экспорт шартномалари имзолашимизни кўрсатмоқда.\nТаъкидлаш керакки, “Истиқлол текстиль дизайн” корхонаси энг замонавий ускуналар билан жиҳозланган бўлиб, бугунги кунда кўплаб турдаги эркаклар кўйлаги ва костюм-шимлари, шунингдек, ички кийимлар ишлаб чиқарилаяпти. Бу ерда меҳнат қилаётган 100 га яқин ишчи-мутахассисларнинг деярли барчаси касб-ҳунар коллежларини битирган ёшлардир. Уларнинг изланишлари туфайли харидорлар дидига мос бўлган либосларнинг янги моделлари яратилаётгани, маҳсулотлар эса табиий матодан юқори сифатли қилиб тикилаётгани буюртмачилар сафининг кенгайишига кўмаклашаяпти. Ҳадемай, улар қаторига хитойлик компаниялар ҳам қўшилади. Бу пухта ўйланган тизимли ислоҳотларнинг амалий самараси эмасми?!\nЮртимизда экспорт фаолиятини йўлга қўяётган бундай хўжалик юритувчи субъектлар сирасига Андижон шаҳридаги “Фабрика намуна”, Қўрғонтепа туманидаги “Ягона ҳамкор нури”, Шаҳрисабз туманидаги “Shakhrisabz Fraki”, Зарбдор туманидаги “Катерс агросервис”, Кармана туманидаги “Севар Муниса” каби корхоналарни киритиш мумкин. Улар Хитой мезбонлик қиладиган “Буюк Ипак йўли” халқаро саноат маҳсулотлари кўргазмасида иштирок этиб, жадал суръатларда ривожланиб бораётган Ўзбекистон саноати ютуқларини намойиш этадилар. Кўргазмада тузиладиган шартномалар эса мамлакатимиз экспорт салоҳиятини янада оширишга муносиб ҳисса бўлиб қўшилишига ишончимиз комил.\nМазкур рукндаги бошқа мақолалар: « Фаолияти кенгайди\tТежамкор технология »


Tаълим тизимидаги ҳамма муаммонинг асоси магистратурада турибди – Тошқулов | Qalampir.uz\nTаълим тизимидаги ҳамма муаммонинг асоси магистратурада турибди – Тошқулов\nЖамият\t22 Май 17:49 6583\nЎзбекистонда таълим тизимидаги ҳамма муаммо магистратура босқичига бориб тақалади. Бу ҳақда Олий ва ўрта махсус таълим вазири Абдуқодир Тошқулов Тошкент Беш ташаббус ҳаракати доирасида ёшлар ва ОАВ вакиллари билан ўтказилган мулоқот вақтида айтиб ўтди.\n“Менинг шахсий фикрим, билмадим бу ижтимои тармоқларга қандай талқин қилинади, Ўзбекистонда таълим тизимидаги ҳамма муаммонинг асоси магистратурада турибди. Нимага? Мана биз 5 йиллик таълим тизимида ўқиганмиз, буни қўмсамоқчи эмасман, шунда 3-курсдан кейин кафедра мудири, устозларимиз, бироз нотиқлигимизни, фанларга қизиқишимизни ва ҳаракатимизни кўриб, “сен ўқитувчи бўлиб қоласан, сен бошқа касб демагин, кафедрада қоласан, сен нима иш қиласан”, деб бизга уқтириб боришди. Биз университетни тугатдик, ўқитувчи бўлиб қолдик. Бугун мана Худога шукр Президентимизнинг ишончлари билан, вазир лавозимида масъулиятни бўйнимизга кўтариб турибмиз”, дейди вазир Тошқулов.\nУ сўзида давом этиб, 22 йилдан бери магистратурага 80 фоиз ҳолатларда болалар таниш билишчилик билан қабул қилиб келинганини таъкидлади.\n“Улар магистратурани айтайлик битирди, халқ хўжалигига борди, банкка борди, ҳокимиятга борди, ҳар хил жойга борди, ўрнини тополмади. У ерда оғир иш бор, у келиб нима қилди? Қўлида магистир дипломи, ўқитувчи бўлишим керак, мен магистрман деб, ҳалиги бошқа соҳада йўлини тополмаган магистрни биз талабаларга дарс ўтиш учун аудиторияга киритиб қўйдик. У нима қилди? Телефон чуқулаб ўтирди, болани турғизиб ярим соат шахсиятига тегиб вақт ўтказишди. Чунки унда фундаментал билим йўқ. Бу билан педагогик университетлардан ўқитувчи бўлиб чиқадиганларнинг билимига биз салбий таъсир кўрсатиб қўйдик. У мактабга бориб, шу ишни қилди, кейин мактабдан келадиганлар суст бўлиб келди. Мана шу нарса айланиши сонига муаммо кўпайиб кетди. Яъни магистратура босқичига оладиган селекциямиз тўғри бўлди, деб айта олмайман”, дейди Абдуқодир Тошқулов.\nВазир магистратурага ҳужжат топшираётган одам бакалавр босқичида ўқиган йўналишидан тубдан фарқ қиладиган йўналишни танлашига ҳам тўхталиб ўтди.\n"Ўтган йили сиз айтгандек турдош бўлмаганларга ҳам рухсат берилди. Жисмоний маъданиятни тугатган, молияга ҳужжат топширган. У тўрт йил, ҳафа бўлмасин жисмоний маъданиятда ўқиганлар юртимиз байроғини кўтарадиганлар булар, улар ҳам педагок, улар ҳам тарбия беради. Лекин иқтисодчи бошқа нарса бу. Ёки филологияни тугатганлар, юридик университетда ўқийман деб қолишди. Энди биз буни мутлақ қилмоқчи эмасмиз, ундан олдин қанақа эди, молия таълимини тугатган иқтисодда ҳам ўқий олмас эди, ҳатто. Йўқ биз энди буни камайтирмоқчимиз”, деди Тошқулов.\n06 Декабрь 13:01 77323\n06 Декабрь 19:56 52119\n05 Декабрь 18:58 33209\n04 Декабрь 11:13 32600\n04 Декабрь 11:38 32077


00:00 / 09.08.2009 | eski savollar | 2486\nАссалому алайкум Шайх хазратлариЯкинда бир ичкиликка мойиллиги бор танишим билан сухбатлашиб унга ичлиликни исломда харом килинганлигини , хар кандай маст килувчи нарса хамр ва хар кандай хамр харомлигини тушунтирмокчи булдим, у эса менга арок бугдойнинг ачитилганидан таййорланади , бугдой унидан таййорланадиган хамирга хам дрожа кушиб ачитилади шунинг учун хамир дейилади деб узини окласа буладими,Устоз хамир билан хамр сузининг маъно жихатидан богликлик ери борми , бор булса нима учун у хамирга кулланилган , яна шу хакда гап булса нима деб жавоб килай,ОЛЛОХ СИЗДАН РОЗИ БУЛСИН\n- Эътибор берсангиз, сиз “хамр” дегансиз, у “хамир” деган. Албатта, орада фарқ бор. Сизнинг айтганингиз тўғри. Қуръон араб тилида. Уларда биздаги хамирни “ажийн” дейишади. Бир тилнинг вакили бошқа тилдаги сўзни ўзи тилидаги маъно билан шарҳлаши донолик бўла олмайди. Мазкур одам учун бунда ўзини оқлашга ҳеч қандай йўл йўқ. Маст қилувчи ҳар бир нарса ҳаромлиги ҳақ. Бунга ҳеч қандай шубҳа йўқ.У киши ўзи ароқхўр бўлса ҳам ароқни тайёрланиши ҳақида тушунчаси тўлиқ эмас шекилли. Мутахассислар уни қуйидагича баён қиладилар.Алкоголь бактериянинг ахлати «Алкоголь бактериянинг ахлати эканлигини кўпчилик билмаса керак»Сибирь Гуманитар-Экология Институтининг профессори, халқаро психоаналитиклар бирлашмасининг президенти, Россия ХСУК (халқаро сергаклик учун кенгаши) раисининг ўринбосари Жданов Владимир Георгиевичнинг лекциясидан парча.«…Минг афсуски, бу ерда ўтирганларнинг тенгидан кўп қисми вино, водка ва пиво деб аталган оғу билан яхшигина таниш эканлар. Аммо, сизлар бу ичимликларнинг қай тариқа тайёрланишини билмасангиз керак. Мен эса биламан ва буни бажонидил сизларга айтиб бераман.…Ичкиликни қадимдан маълум ва содда йўсинлар билан тубандагича тайёрлайдилар. Авваламбор, катта бордон идишга узум ширасини қуядилар. Бунинг натижасида бордонда шакар, витамин ва ферментлардан иборат жуда ўткир шира пайдо бўлади. Ундан кейин бу ширага чиритувчи бактерияларни аралаштирилади. Бу бактериялар ширинликни шу даражада хуш кўргани сабабли очофатлик билан тўйиб, тўйиб ейишга киришади. Фараз қилингки, биз очофат бактерияни заррабин ёрдамида катталаштириб қараяпмиз: мана унинг кўзлари, оғзи... мана у ширинликни очофатларча егандан кейин...ҳа, албатта, бавл қилаяпти. Яъни, думининг тагидаги чиқариш тешигидан...этил спиртини, бошқача айтганда алкоголь моддасини чиқараяпти.Шундай қилиб, алькоголь дегани аслида очофат бактерияларнинг ахлатидан бошқа нарса эмас. Буни фан тилида «экскриментлар» деб аталади. Агар мана шу ахлатни чиройли шишаларга қуйиб қўйилса, кўрибсизки, номи жарангдор «сухой ординарный вино» пайдо бўлади қолади. Бундай ахлатларни сиз Москванинг ҳар бир муюлишидаги дўконлардан сотиб олишингиз мумкин....Кўпчилик одамлар, айниқса аёлларимиз ва қизларимиз шампан виносини жуда севиб истеъмол қиладилар. Улар бу винони фавворадек вушшиллаб отилган гази учун ҳам севадилар. Лекин улар бу вино ва унинг гази қандай пайдо бўлишини билмайдилар. Мен эса биламан ва сизларга жоним билан ҳикоя қилиб бераман.…Махсус идишларга сархил узум навларининг ширасини қуядиларда, унинг устига чиритувчи бактерияларни ташлайдилар. Кейин идишларнинг оғзини пўкаклар билан маҳкам беркитадилар ва жуда қоронғи ертўлалардаги махсус токчаларга тизиб, ертўла эшиги устидан қулф солиб қўядилар. Ертўлаларнинг ичидаги ҳарорат ёзин қишин +14 даражада сақланади ва шу бўйича роппа роса икки йилдан кейин, бактериялар шакар моддасини еб битириб, уни ичида “қайта ишлаб” бордонларни ўз ахлатларига яъни спиртга тўлдириб бўлганларида очилади. Ертўла ичига ёруғлиги ҳаддан ташқари кучли бўлган прожекторлардан ўткир нур юборилади. Ўшанда... дафъатан келган бу нурлардан ўтакаси ёрилган бактерияларнинг ичи суюлиб-суюлиб кетади. Суюқ-суюқ “чиқариб” юборишади ва...ўлиб қолишади. Аммо, ўлимлари олдидан ҳаддан ташқари қаттиқ қўрққанлари сабабли орқа тешикларидан бетиним “газ чиқаришиб” ана шу “ноёб фаввора” билан бордонни тўлдиришга улгуришади... Аёллар севиб-севиб, қувониб-қувониб ичадиган шампан виносининг фаввораси мана шу тариқа вужудга келади”Таржимондан: Мен профессор Ждановнинг бу лекциясини эшитганимда Аллоҳ субҳонаҳу ва таолонинг мусулмонларни сифатлаб “уларга (барча) покиза нарсалар ҳалол қилинди ва (барча) ифлосликлар ҳаром қилинди” деган муборак каломини эсладим. Эсладиму, мени ана шу мусулмонлар жумласидан қилганлигига шукроналар келтирдим.Жданов Владимир ГеоргиевичТаржима : Шамсуддин Абдул Холиқ\nСинглим итоат қилмаяпди\nОрқа аврат туклари ҳақида


20 апрел 2019, Тошкент вақти: 08:04\nОзодликка келган шикоятлардан бирига кўра¸ "ўз уйини фоҳишахонага айлантирганликда" гумонланган аëл ва унинг жазмани¸ шунингдек, айни хонадонда яна бир жуфт эркак-аёл яланғоч ҳолда видеога олинган ва милиция зобити олган бу видео оммага тарқатилган.\nБу воқеани шарҳлаган тошкентлик ҳуқуқшунос фикрича, видеони Интернетда тарқатган шахс Ўзбекистон қўл қўйган Инсон ҳуқуқлари умумжаҳон декларациясида кафолатланган тамойилни бузган.\nЎзбекистондаги ҳокимият тизимларидан тортиб кенг жамоатчилик вакилларини жунбушга солган Каттақўрғон ИИБсида гумонланувчи аëлнинг қип-яланғоч қилиб ечинтирилиб¸ уни видеога олиб-тарқатилиши воқеасининг Озодликда ëритилиши ортидан милиция ходимларининг турли тезкор амалиëтлар давомида инсон шаъни ва қадр-қимматини таҳқирловчи ноқонуний ишлар қилаëтганига оид янги шикоятлар келмоқдаки, Андижонда бўлган воқеа ана ўшандай шикоятлардан биридир.\nВоқеа содир бўлган хонадон эгалари милиция зобитини ўз инсоний шаънини топташда айламоқда ва Ўзбекистон ҳуқуқ тизимларидан бу ҳаракат юзасидан тегишли чора қўллашни сўрамоқда.\nМилиция бировнинг хонадонидагиларни, ҳатто у хонадон исловатхона бўлса ҳам, видеога олиб¸ уни интернетда тарқатишга ҳақлими?\nБу саволнинг кун тартибига қўйилишига андижонлик оиланинг Озодликка қилган мурожаати ва унга илова қилинган видеотасвир сабаб бўлди.\nВидеотасвирда ўзи кўринмайдиган ва ўзини таништирмаган эркак киши қоронғи хонага кириб¸ тўшакда яланғоч ëтган эркак ва аëлни сўроқ қилади ва бу жараëнни (афтидан ўзи) видеога олади.\nВидеога олаëтган шахс камера қаратилган эркак кишидан кимлиги ва қаердан келганини қўпол тарзда суриштиради¸ унинг елкаси ва қорнига бир-икки зарба ҳам беради.\nШундан сўнг у ўз шеригига бошқа хона эшигини очишни буюриб¸ ўзи иккинчи хонадаги манзарани видеотасвирга олади. Бу ерда ҳам айни савол-жавоб бўлади – эркакдан кимлиги¸ қаердан келганлиги сўралади. 1:55 дақиқалик видеода уни суратга олган шахс ва унга ҳамроҳлик қилганлар кўринмайди.\nВидеоëзувда акс этган воқеа¸ унинг тафсилотларидан яхши хабардор шахсларнинг гувоҳлик беришича¸ Андижон вилоят, Олтинкўл туманидаги хусусий ҳовлилардан бирида содир бўлган.\nЭри бир неча йилдан бери Россияда ишлаб юрган 31 яшар аëл (унинг шахси Озодликка маълум¸ аммо эълон қилинмаëтир – таҳр.) ¸ 8 яшар ўғли билан яшаëтган эрининг ота ҳовлисини "исловотхонага айлантирганликда" гумонланади ва 27 апрелга ўтар кечаси бу ҳовлига участка нозири ëнида яна бир неча шахс билан бостириб киради.\nБостириб кириб¸ икки алоҳида хонада "маишат қилаëтган" икки жуфтликни тўшакда ушлаб¸ буни видеога олади. Кўп ўтмай бу видео интернет¸ хусусан¸ Telegram тармоғида тарқаб кетади.\n“Биз меҳнат муҳожиратида юргандик¸ бизга шу видеони 30 апрель куни Интернетдан юборишди. Биз катта оиламиз¸ бу видео бутун оиламиз шаънини ерга урди¸ ҳаммамизни эл олдида шарманда қилди. Хўп¸ келин шунақа йўлга кирипти¸ қонун бўйича жазосини берсин. Укамиз ажраб¸ ҳар ким ўз ҳаëтини давом эттирар эди. Лекин бу видеони тарқатиш билан бизнинг оиламизга¸ укам ва унинг 8 яшар ўғлига ниҳоятда кучли психологик зарба берилди. Ва бу ишни давлат органида ишловчи шахс қилди”¸ дейди воқеа содир бўлган оила вакилларидан бири Озодлик билан суҳбатда.\nОиланинг иддаосича¸ 26 апрель тунги рейдни амалга оширган шахс¸ Андижон вилоят, Олтинкўл туман ИИБ участка нозири Нодир Маматқуловдир. Воқеа содир бўлган хонадон эгалари¸ ИИБ ходимини ўз оиласи шаънини қасддан булғаш мақсадида видеотасвирни Интернетда тарқатганликда айбламоқда.\n“Биз Маматқуловнинг бу ҳатти-ҳаракатининг ноқонуний экани ва бизнинг шаънимизга тузатиб бўлмас зиëн етказилгани устидан шикоят қилиб¸ прокуратура ва порталга мурожаат қилдик. Аммо бизга ҳеч ким қулоқ солмади”¸ дейди Озодлик гаплашган хонадон вакилларидан яна бири.\nОзодлик олтинкўллик оила ва улар шикоятига сабаб бўлган видеотасвир билан боғлиқ бошқа тафсилотларини ўрганиш мақсадида 13 июль куни бевосита Нодир Маматқуловнинг ўзи билан боғланди.\nҚисқа телефон суҳбати давомида шикоятга сабаб бўлаëтган воқеа рўй бергани¸ унда ўзи қатнашганини билвосита тасдиқлаган милиция зобити¸ бу видеонинг қандай¸ ким томонидан¸ нима мақсадда Интернетга чиқарилгани ҳақидаги Озодлик саволларига жавоб беришни истамади.\n- Олтинкўл туман Маъмурий ишлар бўйича судига келсангиз¸ судга материални олиб чиқдим. Фоҳишаликка¸ 190- модда қўйилган маъмурий жавобгарлик тўғрисида. Қарордан бир нусха олсангиз¸ жавоб келиб чиқади¸ - деди участка нозири Озодлик билан 13 июль кунги суҳбатда.\nОлтинкўл туман ИИБ зобити Нодир Маматқулов билан 13 июль кунги суҳбат\nАфтидан¸ видеотасвир суд материалларига илова қилинган. Лекин унинг ким томонидан¸ нима мақсадда Интернетда тарқатилгани ҳақида саволга Нодир Маматқуловдан на 13 июль куни ва 16 июль куни жавоб олишнинг имкони бўлмади – милиция ходими телефон қўнғироқларига бошқа жавоб бермади.\nҲозирча Озодлик ихтиëрида Олтинкўл туманидаги хусусий хонадонда ўтказилган махсус рейд ва рейд давомида видеотасвирга туширилган манзаранинг айнан Нодир Маматқулов томонидан тарқатилганини тасдиқловчи далил йўқ. Аммо хонадон эгалари¸ видеотасвирнинг айнан Маматқулов телефонига ëзилгани ва унинг жамоатчиликка тарқаши учун ҳам айнан милиция зобити масъул эканини иддао қилмоқда.\nБу воқеада қонун бузилишлари борми?\nОзодлик 27 апрелга ўтар кечаси Олтинкўлдаги хусусий хонадонда ўтказилган рейд ва унинг видеотасвирига ҳуқуқий баҳо беришни сўраб Тошкентдаги адвокатлардан бирига мурожаат қилди.\nИсми очиқланмаслигини сўраган ҳуқуқшунос¸ агар маҳалладаги хонадонлардан бирининг фоҳишахонага айлантирилгани бўйича маълумот етарли бўлса ва буни тасдиқлашга хизмат қилувчи воқеа қайд этилса¸ участка нозирининг кечиктириб бўлмас тезкор суриштирув ҳаракатлари,хусусан хонадонда рейд ўтказишга ҳақли эканини айтади.\n“Аммо бу рейднинг¸ ҳатто ички фойдаланиш учун ҳам видеотасвирга олиниши¸ нозик ҳуқуқий масала. Бу ерда шахснинг шаъни ва қадр-қиммати деган нарса бор. Қотиллик ва бошқа оғир жиноятларда гумонланилганда милициянинг ўз экспертиза бўлими рухсати билан тергов ички фойдаланиши учун рейд видеотасвирга олиниши мумкин. Олтинкўлдаги рейд¸ бунақа категорияга кирмайди ва шунинг учун участка нозирида бундай рухсатнома борлигига шубҳам бор. Рейд давомида¸ видеоматериалнинг ўзи кўрсатиб турганидек¸ Жиноят-процессуал кодекси қўпол бузилган”¸ - дейди Озодлик гаплашган тошкентлик адвокат.\n“Биринчиси¸ тегишли рухсатномасиз¸ шахсий телефонга ëзиб олинаяпти. Инсон шахси таҳқирланаяпти¸ уларга ҳақоратли муомала қилинаяпти¸ мижоз дейилган шахсни калтаклаяпти ҳам. Агар бу хонадонда фоҳишалик қилинаëтган бўлса¸ гумонланувчилар милиция бўлимига олиб борилиб¸ тегишли сўроқ илиниб¸ адвокат ҳузурида протокол қилиниши керак эди. Бу ерда эса¸ улардан қўрқув остида иқрорлик олинаяпти. Балки бу аëл ва эркак¸ ҳеч қандай ҳақ тўламай¸ жинсий алоқ билан шуғулланаëтган бўлгандир. Иккаласи ҳам вояга етган¸ уларнинг жинсий эркинлик¸ яъни бошқа вояга етган шахс билан унинг розилиги билан секс қилишга ҳаққи бор. Бундай ҳолатда Ўзбекистон қўл қўйган Инсон ҳуқуқлари умумжаҳон декларациясида кафолатланган тамойили бузилаяти”¸ деб давом этади бу ҳуқуқшунос.\nДекларацияда бундай меъёр мавжуд:\nҲеч кимнинг шахсий ва оилавий ҳаётига ўзбошимчалик билан аралашиш, уй-жойи дахлсизлигига, унинг ёзишмаларидаги сирларга ёки унинг номус ва шаънига ўзбошимчалик билан тажовуз қилиниши мумкин эмас. Ҳар бир инсон худди шундай аралашув ёки тажовуздан қонун орқали ҳимоя қилиниш ҳуқуқига эга", дейилган Декларацияда.\nОзодликка маълум бўлишича¸ Олтинкўл туман Маъмурий ишлар бўйича маҳкамаси 13 июль куни ўз уйини "фоҳишахонага айлантирганликда" айбланган аëл устидан ҳукм чиқарган. Маъмурий жавобгарлик тўғрисидаги кодекснинг 190-моддаси (Фоҳишалик билан шуғулланиш) бўйича айбланган аëл энг кам иш ҳақининг бир баравари миқдорида жарима тўлашга ҳукм этилган.\n“Бу ҳукмдан¸ видеотасвирга тушган эркаклар хонадонга пул эвазига жинсий алоқа қилиш учун келгани ҳақида кўрсатма берган. Бу ҳукмдан қатъиназар¸ рейдни ўтказган милиция зобити ҳатти-ҳаракатлари қонун доирасида текширилиши ва прокуратура органлари унга ҳуқуқий баҳо бериши лозим”¸ дейди адвокат.\nМутахассис фикрича¸ олтинкўллик оилада ўтказилган рейд акс этган видеотасвирнинг интернетда таркалиши милиция зобитига нисбатан Ўзбекистон Жиноят Кодексининг 205-модда (Ҳокимият ёки мансаб ваколатини суиистеъмол қилиш)¸ 206-моддаси (Ҳокимият ёки мансаб ваколати доирасидан четга чиқиш) ва 235-моддаси (Қийноққа солиш ва бошқа шафқатсиз, ғайриинсоний ёки қадр-қимматни камситувчи муомала ҳамда жазо турларини қўллаш)да кўзда тутилган жиноятларни содир этиш бўйича тергов амалиëтлари бошлашга асос бўлади.\n“Бу видеодаги воқеа ҳам Каттақўрғондаги воқеа билан бир хил категориядаги воқеа аслида. Ўзбекистонда милиция ходимларининг шахс шаъни ва эркинликларини очиқча топташи ниҳоятда авж олган. Бизга шикоят қиладиганларнинг ҳар учтадан биттаси¸ айнан шундай жиноят қурбони – аммо бу муаммога ҳозиргача кўз юмиб келинмоқда. Каттақўрғондаги резонансли воқеадан кейин¸ ИИВ ва прокуратура бу сурункали муаммо ечими устида иш бошлаши керак”¸ дейди тошкентлик адвокат.


08:57, 10.03.2020 // 54829\nCOVID-19 коронавируси билан касалланганлар сони борган сари кўпайиб ушбу кўрсаткич ўсиб бормоқда, дейди Жаҳон соғлиқни сақлаш ташкилоти бош директори Тедрос Адхан Гебрейсус. Бу ҳақда «РИА Новости» хабар берган.\nТашкилот раҳбари коронавирус эпидемиясининг назорат қилиши мумкин бўлган биринчи пандемия, яъни касалликнинг дунё миқёсида кенг тарқалишига уланиши мумкинлигини билдирди.\n2019 йилнинг охирида Хитой ҳукумати ЖССТга Хубэй провинциясининг Ухань шаҳрида номаълум вирус тарқалгани ҳақида хабар берган. Кейинчалик мутахассислар пневмонияга сабаб бўладиган инфекция янги коронавирус эканини аниқлаган.\nЖССТ инфекциянинг тарқалишини халқаро даражадаги фавқулодда ҳолат деб тан олган.\n9 март ҳолатига бутун дунёда 104 мамлакатда 110 минг нафар одам коронавирус юқтириб олган, шундан 81 минг нафари Хитойнинг ўзидаги беморлар ҳисобаланади. Европа мамлакатлари орасидаги энг оғир вазият Италияда кузатилмоқда: 9100 нафар одам касалланган, 463 нафар одам вафот этган.\nРоссияда 20 нафар одамда коронавирус қайд этилган. Ҳукумат касалликнинг кенг тарқалиб кетмаслиги учун керакли чора-тадбирларни амалга ошириб келмоқда.\nЎзбекистон Соғлиқни сақлаш вазирлигининг баёнотига кўра, коронавирусга чалинган беморлар мамлакат ҳудудида қайд қилинмаган.\n06:36 Кеча // 142120\n11:42 Бугун // 89700\n10:42 Кеча // 69163\n22:27 Кеча // 67033


Ўзбекистон гуруҳни иккинчи ўрин билан якунлади\n18 Янв 2019 2961\nЎзбекистон ҳамда Япония терма жамоалари Осиё Кубоги 3-тур учрашувини ўтказишди. Иккала жамоа ҳам плей-офф босқичи масаласини ҳал қилганлиги боиз бўлса керак асосий футболчиларини захирада қолдиришди. Икки терма жамоалари футболчилари ҳам ўйинни эҳтиёткорлик билан бошлашди.\nУчрашувнинг 40-дақиқасида Элдор Шомуродов япониялик ҳимоячилардан чиройли тарзда ўтиб кетиб ҳисоб очди. Аммо 43-дақиқада Япония терма жамоаси вакиллари қанотдан уюштирилган ҳужумни гол билан якунлашиб ҳисобни тенглаштирди, гол муаллифи Муто. Шу тариқа жамоалар 1:1 ҳисоби билан танаффусга чиқиб кетишди.\nИккинчи бўлимда японлар ҳужумни кучайтиришди ва 58-дақиқада ҳисобни 2:1 га оширишди. Тема жамоамиз вакиллари қанча ҳужум уюштиришига қарамасдан Ҳисоб ўзгармади.\nГуруҳдаги иккинчи учрашув Уммон – Туркманистон ўйинида 3:1 ҳисоби қайд этилди ва умонликларнинг ғалабаси билан якунланди.\nМазкур натижалардан сўнг гуруҳдаги вазият қуйидагича кўриниш олди, Япония (9 очко билан)биринчи, Ўзбекистон (6) иккинчи, Уммон (4) учинчи ва Туркманистон (0) тўртинчи ўринни эгаллади.


Халқ банкининг Фарғонадаги филиали пул омборидан 100 минг доллар ўғирлаган жиноий гуруҳга суд ҳукми ўқилди | huquqburch.uz\n«Халқ банки»нинг Фарғона вилоят Ёзёвон тумани филиалидан 100 минг доллар пулни талон-торож қилган банк бошқарувчиси ва икки нафар банк ходимига суд ҳукми ўқилди. Бу ҳақда «Дарё» мухбири Азизбек Эрматов хабар берди.\n2019 йил 25 январь кунидан 2019 йил 5 февраль кунига қадар С.Турсунов ва Б.Туропов моддий жавобгарлиги остида бўлган банк балансидаги жами 218 минг 300 доллардан 100 минг долларини растрата қилиш йўли билан, касса мудири Г.Алиева ўзлаштириш йўли билан талон-торож қилган. Улар содир этган жинояти фош бўлиб қолишига йўл қўймаслик ва ҳуқуқни муҳофаза қилиш идораларини чалғитиш мақсадида 2019 йил 5 февраль куни соат 20:00 да «Халқ банки» Ёзёвон филиалида 100 минг доллар камомад чиққанлиги ҳақида ИИБга хабар берган.\nЭслатиб ўтамиз, жорий йил бошида «Халқ банки»нинг Фарғона вилояти, Ёзёвон туманидаги филиалидан 100 минг доллар нақд пул йўқолгани ҳақида хабар берилганди.


Рустам Азимов транспорт соҳасидаги Ўзбекистон позициясини маълум қилди – Mazmun.Uz\nРустам Азимов транспорт соҳасидаги Ўзбекистон позициясини маълум қилди\nАшхабодда бўлиб ўтаётган Барқарор транспорт тараққиёти тизими бўйича биринчи халқаро анжуманда Ўзбекистон Республикаси Бош вазири биринчи ўринбосари, молия вазири Рустам Азимов сўзга чиқди.\nВперед Криштиану Роналду яна рекорд ўрнатди\nНазад Мирзиёев санъатимизнинг қайси вакилларини алоҳида таъкидлади?\n"Бу фикрлар Одил Аҳмедовга умуман ярашмади"\tШАРМАНДАЛИК +18. ШАҲЗОДА МАТЧОНОВА НЕГА БУНДАЙ РАСВО ТАРЗДА СУРАТГА ТУШДИ? (фото)\tИслом Каримов ҳақида ҳайдовчиси айтган ҳақиқат\tСелфидан беҳаёликкача: Зарина Низомиддинова нега бундай суратга тушди? (фото)\tШавкат Миромонович Мирзиёевнинг оила аъзолари билан тўлиқ танишинг (фото).\tШов-шув: Бош Вазирга эр сўраб мурожаат қилишгани ёлғон экан\tАрзон уйларнинг нархи маълум бўлди\tУЧИНЧИ ЖАҲОН УРУШИ 2017 ЙИЛИ БОШЛАНАДИ?!\tСергелидаги "уй-жой" машмашаси: Мирзиёевнинг буйруғи ўйинчоқми?\tОтасининг хонанда Шаҳзодага уйланаётганини эшитган Лола бунга қандай муносабат билдирган?\tЭнг кўп ўқилганлар\tШАРМАНДАЛИК +18. ШАҲЗОДА МАТЧОНОВА НЕГА БУНДАЙ РАСВО ТАРЗДА СУРАТГА ТУШДИ? (фото)\t19561 0 23.12.2016\tСелфидан беҳаёликкача: Зарина Низомиддинова нега бундай суратга тушди? (фото)\t14068 0 26.10.2016\tИслом Каримов ҳақида ҳайдовчиси айтган ҳақиқат\t13145 0 08.09.2016\tШавкат Миромонович Мирзиёевнинг оила аъзолари билан тўлиқ танишинг (фото).\t8344 0 28.01.2017\tОтасининг хонанда Шаҳзодага уйланаётганини эшитган Лола бунга қандай муносабат билдирган?\t8100 0 05.02.2017\tШок! Шаҳзода Матчонова яна “кўз кўрса уяладиган” аҳволда! (фото)\t7826 0 26.02.2017\t“Зуҳра Солиева Зокир Очилдиевга турмушга чиқди”\t7235 0 03.02.2017\tДоллар нархи 7000 дан ошди. Маълум бўлишича, бунинг сабаби…\t6888 0 03.03.2017\tПутиннинг асл ниятини фош этишди. Қойил-е!\t5682 0 28.02.2017\t“Футболчиларимиз ҳам либос кийишади-ку. Ҳеч бўлмаганда шармандалик либосини!”\t4331 0 19.01.2017\tFacebook\tFacebook


Шоир Тоғбой Абдураззоқ ёрдам сўрайди – TURONZAMIN\nFriday, February 8, 2013 TURONZAMIN 1.BOSH SAHIFA, Uzbek Leave a comment\nАфсуски ўшанда аҳамият бермаган эдим. Ҳар бир ёмоннинг қалбида яхшилик ҳам яширин, деган ақидага амал қилганман. Қачонки бошимга томдан тараша тушиб, пешонам деворга теккандан кейин кўзим очилди. Атрофимдаги “дўст”ларнинг юзидаги ниқоби йиртилиб, хақиқий афти башарасини кўрганимдан сўнг ҳушумга келдим.\n2012 йилнинг 20 ноябр куни соат 1. 00 га Toronto communitity housingга мени чақиришди. Ўйладимки квартира масаласи бўйича чақирган бўлса керак, деб. Етиб бордим. Кимдир кечикябди, деб кутиб туришимни айтишди. Ярим соатча кутдим. Сўнг бир ходима ичкарига таклиф қилди. Торроқ кичик хонага кирдим. Қовоғи солиқ, 60 ёшга яқинлашган хушбичим костюм кийган киши уй хизмати ходимаси иштирокида дабдурустдан тергов қилишга тушди. Дастлаб унинг сўзларига яхши тушунмадим. Ва ниҳоят шуни англадимки масала жиддий. У менга сўмкамда қурол кўтариб юришлигимни айтди. Яшаб турган жойимда пичоқ, наган билан юқори этажга кўтарилиб, кимларгадир ҳамла қилган эмишман. Ногаҳон тўхматдан эсанкираб қолдим. Ингилиз тилини билмаслигим сабаб уларнинг мақсадини тушуна олмадим. Таржимон талаб қилганимдан сўнг телефон орқали таржимонга улашди. Рус тилидаги таржимон тушунчамни тасдиқлаб, қурол кўтариб кимларгадир хамла қилганлигимни айтди. Жумладан тўртинчи этажда яшовчи Давидга, ҳамда уй хизматчисининг ҳаётига қарши хужумга шайланибман. Бу гапларнинг ҳаммаси ғирт тўхмат, сиёсий фаолиятимга қарши қаратилган уйдурма бўлса керак, деб жавоб бердим таржимонга.\nШуни ҳам айтиш керакки тўртинчи қаватда мен ёқтирмайдиган рус забонидаги Давид исмли бир наркаман яхудий яшайди. Мен ҳозирги яшаётган (35-Shoreham Dr, AP-258 M3N 1S5 Toronto ON. Кейинча 259-хонага кўчганмиз) жойга дастлаб келганимда ялтоқланиб келиб, мен билан танишган. Тинимсиз сигарета чекиб туриши билан наша ҳам чекиб турар экан. Мени бир неча бор наша чекишга таклиф этди. Мен бош тортдим. Кунларнинг бирида оқшомда тасодифан учрашиб, мен билан ўзбекча саломлашди “қалайсиз, яхшимисиз” деб. Мендан сўрадики ёзувчимисан ёки шоирмисан, деб. Жавоб бердим ҳам ёзувчи, ҳам шоир, деб. “Ёзувчи”лигимни қаердан биласан, деб сўрасам, интернетда ўқийман деди. Қизиқ, ўзбекча уч-тўртта сўзни биладиган одам қанақасига интернетдан чиқишимни билади. Ахир мен фақат ўзбекча ёзаманку? Қолаверса, наркаман Довид ишлатган саноқли ўзбекча сўзларни хотиним Чамангулга ўзим ўргатганман. Демак бу сўзларни унга Чамангул ўргатган, деган хулосага келдим. Сўнг яна ажойиб наша бор, чекасанми, деб ялтоқланди. Мен кескин юз ўгириб, хонамга қараб юрдим. У форсча тилда ҳам гаплаша олса керак. Икки йил аввал кунларнинг бирида хотинимга қандайдир форсча сўзларни гапириб ўтиб кетди. Нима деди, деб хотинимдан сўрасам тушунмаганлигини айтди. Кузатиб юриб шуни сездимки уларнинг орасида сирли алоқа бор. Ўтган йилнинг Ноябр ойи бошлари бўлса керак кир ювиш машинаси бўшмикан, деб юқоридаги тўртинчи этажга кўтарилдим. Шунда кутилмаганда хонасидан Давид чиқиб келди ва мени хонасига таклиф қилди зўр наша бор деб. Жаҳлим чиқиб унга қараб бақирдим ўзимни боса олмай. Ўша куни диққат бўлиб, битта “Балтика” пивосини ярмидан кўпроғини ичиб қолганини ташлаб юборган эдим. Чунки ҳаммасини ичсам саломотлигимга зиён бўлади, деб қўрққанман. Юрагим ғаш кўчага чиқдим. Пиво олиб келиб уйда ичмоқчи бўлдим. Хотиним дугонам Фотиманикига кетябман, деб мендан узр сўраб кўчага чиққан эди. Хатто ўзим уни кузатиб қўйганман.\nАлкагол магазинига етмай, яна орқага қайтдим. Сабаби қайта ичишни истамадим. Ўзим яшайдиган Shoreham -35 номердаги уйнинг ёнига келсам кўпчиликнинг тўпланиб турганлигини кўрдим. Фотиманикига кетдим деган Чамангул подездда мени кўрди-ю, менга яқинлашмай қаёққадир ғойиб бўлди. Одамлар орасида полиция ходимлари. Улардан бири рус тилида мен билан суҳбатга киришди. Қанча ичдингиз, деб сўраган эди, мен бор хақиқатни айтдим. Медикамент қабул қилдингизми, деганида “йўқ”, деб жавоб бердим. Офицер менга дориларингизни ичиб дам олинг деб ҳайирлашди. Мен квартирага кириб, бошимни ёстиққа қўйдим. Лекин ухламадим. Мени қийнаётган нарса Фотиманикига кетган хотиним нега дабдуристдан Давид билан бирга полициялар орасида пайдо бўлди?\nХотиним билан интернет орқали танишганман. Асли Тожикистоннг Тоғли Бадахшонидан. 2007 йили Канадага таклифнома билан келган экан. Аввал у ёлғизман, сен ҳам ёлғиз экансан, деб уйланишимни таклиф қилган. Мен рози булдим. У 2009 йили 1 февралда мени топиб келди. Кейинча маълум бўлдики уйида туртта боласи бор экан. Ўқитувчиман деган эди менга. Аслида Тошкентдаги олий милиция мактабини ҳам тамомлаб, 6 йил крименалная полицияда ишлаган экан капитан мақомида.\nМен диктатура режимидан қочиб ўтган диссидент оппозиционерман. 2006йили Қирғизистондаги УВКБ ООН (управлния верховний комисарият по делам беженис) дан сиёсий бошпана сўраб, 2007 йили Канадага келганман. Тоғбой Абдураззоқ (Tog’boy Abdurazzoq) тахаллуси остида фаолият олиб боришим кўпчиликка маълум. Малумки Ўзбекистон режими террор уюштириб одамларимизни ўлдириб кетябди. Шу сабаб сиз муҳлисларни огоҳлантириб ушбу мактубни ёзишга киришдим.\nОлдинги ташвишларим холва бўлиб чиқди. Воқеанинг каттаси кейин бошланди…\n21 январ 2013 йил соат 5. 30 чамасида хотинимнинг лифт олдида бир қари суюқ чол билан гаплашиб турганлигини кўрдим. Буларнинг бир-бирига бўлган интилиши аввалдан менга маълум эди. Юқорида ёзганимдек хотиним бошқа эркаклар билан ҳам кўз қисиб юрганидан шуҳбада яшаб келдим. Ўша куни рашк қилмадим. Чидадим… Сўнг ўзимни бир оз босиб олган холда яна ўша чолни топиб олдингми, бу яхшимас, деб танбеҳ бермоқчи бўлдим. У эса “…хохлаганимни қиламан, сен кимсан ўзи менга—деб ўшқира кетди. Қизи Умида камерани олиб, асабимга теккан холда тасвирга тушурмоқчи бўлди. Мен унга тасвирга туширавер, керак бўлса ечиниб тураман, деган гапни айтдим. Сўнг уларнинг ҳаммаси менга қараб ўшқира кетишди.\nАлам қиларли ери шу ердаки, ҳомийлик қилиб тўртта боласини Канадага келишига сабаб бўлдим. 2012 йил 5-декабр куни Аэропортга кутгани чиқдим. Уларнинг келишига қанчалик ҳомийлик қилмайин, хатто мен билан саломлашишмади ҳам. Хотиним Чаманинг ҳам Канадада яшаш мақомини олгандан кейин кескин мен билан алоқаси ўзгарди. Мендан сўрамай кечалари қаёққадир ғойиб бўлиб, ярим кечада келадиган бўлди. Форсий тилида қандайдир эркаклар билан “ҳа жон!.. ҳа жон!” дея телефонда сўзлашадиган бўлиб қолди. Бу ҳам етмагандек янги йил кирадиган оқшом 25 яшарли раққоса қизи билан бир афғон аёли етакчилигида қаёққадир ғойиб бўлди. Орқасидан кузатиб боришимга рухсат бермади. Янги йилни ёлғиз кутдим ўша кун.\nАвваллари бундай холат орамизда рўй бермаган. Чунки жанжал бўлган кунлари полиция кириб, мени квартирада қолдириб, Чамангулни олиб чиқиб кетган кунлар ҳам бўлган. Эссимда, 2011 йилнинг Августида хотиним билан уришиб, полицияга мурожат қилганимда Чамангул қўлимдан телефонни тортиб олиб шошилинч қандайдир номерни терган ва бор овози билан: Исмат ака!!! Тоғбой полиция чақирябди. Тезлик билан етиб келинг!—деб ёлварган.\n“Мен хозир олис жойдаман. Кечқурун етиб бораман…”—деб жавоб қайтарган эди Исмат Хушев. Кўриниб турибдики ўшанда Чамангул полициядан қўрқиб, Исмат Хушевнинг паноҳига интилган. Ўзбекистон СНБси исканжасида эканлигимни ўшанда ҳис қилган эдим.\nЎша кундан бошлаб Исмат Хушевдан шубxаланиб, унга нисбатан ишончни йўқотдим. Олдинги кўрсатган “ёрдам”лари ёдимга тушди. Компьютерим ишламай қолганда Баҳриддин исмли устани олиб келиб, компьютеримга янги “мия” (venchnester) қўйиб, эски “мия”сини олиб кетган эди. Қолаверса, Исмат Хушевнинг СНБ билан яқин алоқада эканлигидан кўпчилик хабардор. У диссидент эмас. Унинг диктатура режимига содиқ бўлиб хизмат қилаётган жиноятчи эканлиги Канада ҳукуматига ҳам сир бўлмаса керак.\n21- январ кунги оқшомда ҳам хотиним ва унинг фарзандлари ҳужумидан ҳимояланмоқчи бўлиб полиция чақиришга мажбур бўлдим. Тўртта полиция ходими етишиб келди. Бошлиғи Зоҳид исмли офицер. Агар адашмасам бу Зоҳид исмли афицер аввал ҳам полиция чақирганимда кириб келиб хотиним Чамангул билан нималарнидир форс тилида сўзлашиб, уни олиб чиқиб кетган эди.\nБу сафар ҳам тўғри кириб келиб, хотиним болалари билан тўпланиб турган хонага кириб, у билан суҳбатлаша бошлади. Хотиним Зоҳид билан суҳбатлашаётган хонага киришга интилаётсам, тепамда турган полиция қимирлашга ҳам рухсат бермади.\nСўнг телефон орқали расмий рус тилидаги таржимонга уланди. Чамангул менга нисбатан тўхмат сўзларни айтиб, “урди”, бетимга тупурди, сўкди деган айибларни қўйди.\nЭнг катта тўхмат шундаки, кладовкада турган бир темир парчасини бир полис менга кўрсатиб, сен шу темир билан хужум қилгансан, бу совуқ қурол, сен совуқ қурол сақлаябсан, деб мантиқсиз тўхмат қила бошлади. Мен унга тушунтирдим. Бу темир мана бу девордаги ойнадан чиққан мослама. Уни чиқариб ташлаб, уй хизмати ишчиси билан ойнани деворга ўрнатганмиз, деб.\nПолициялар ўша куни мени олиб кетишди. Мен уларга касаллигим ҳақида гапириб огоҳлантирдим. Адвакат сўрадим. Улар адвакатни полиция станциясида олишлигимни айтди. Станцияда менга телефон беришиб, адвакатинг сўзлашмоқчи дейишди. Саломлашиб исмини сўрадим. Артел, деб айтди. Суҳбат рус тилида бўлди. Унинг сўзига қараганда мен хотинимни урган эмишман. Метал парчаси одам уришга мослашган қуролга ўхшаш махсус таёрланган мослама эмиш. Қизиқ, нега ўша ерда турган болғани қурол деб айтишмади? Кухнада узун-узун пичоқлар ҳам бор эди. Нега уларни қурол дейишмади? Диктатура ҳукум сурган Ўзбекистонда ҳам мелициялар бу ишни қилишмайди, уларнинг ҳали виждони бор.\nЎша куни полиция стансиясида тунадим. Кечалари ухлатмасдан бармоқ изларимни расмга олишди. Сув шилдираб оқиб турган хожатхонадаги битон супада мизғиб қолибман. Қўрқинчли туш бошланди. Кўчалардаги жамики ташландиқ темирлар орқамдан қувиб келябди, сенга қурол бўламиз деб. Улардан қочишга ҳаракат қилябману, қочолмаябман. Ёрдам сўраб атрофимдаги одамларга мурожат қилмоқчи бўлдим. Тилим килдираб овозим чиқмади. Кўз олдимда ўша Зоҳид исмли полиция офицери…\nТемир панжаранинг даранглашидан сесканиб уйғондим. Олдимда полициянинг навбатчи ходими. “Нега бақирябсан, саломатлик жойидами?” —деди у ховатирланиб. Мен унинг самимий чеҳрасига қараб кулиб қўйдим халос. Ҳайрият, Зоҳид эмас, бошқаси…\n22-январ эрталаб судга олиб келишди. Бу ерда мени бошқа адвакат билан таништиришди. Аёл киши. Мен у билан Олга исмли таржимон орқали суҳбатлашдим. У мени метал “қурол”ни қаердан олганлигимни суради.\n2-этажимиздаги филипинлик кампир берган ойнанинг орқасидаги ўрнатма мосламаси (ошиқ-мошиқ) билан кўтариб чиққанлигимни айтдим. У менга индамай турсангиз сизни чиқариб юборишга ҳаракат қиламиз деган гапларни айтди. Акс холда бу жойдан чиқиб кетиш қийинлигини тушунтирди. Рози бўлдим. Полиция стансасидаги бир кунлик ҳаёт жонга теккан эди. Оқшомга яқин суд залига кўтаришди. Минг афсуски адвакатим кетиб қолган экан. Суд қолдирилди.\nЎша куни турмага олиб келишди. Докторлар касалимга оид медикаментларни бериб, Овқат таклиф қилишди. Мен эса протест билдириб емоқ ва ичмоқдан бош тортганлигимни айтдим.\n23-январ эртаси Турмадан яна судга олиб келишди. Адвакатим яна алмаштирилди. Исми Сatherine Curri, телефони 416 975 83-92. Оқшомга яқин судлов навбати келди. Прокурор “айибларим”ни санаб ўтди. Энг ҳавфли жиноятчи эканман. Менга қурол сотиб олиш ва кўтариб юриш ман этилди. Мендан тортиб олинган қурол ойнадаги мослама эканлигини айтиб ўтди. Демак бепул адвакатларимга айтган гапларим прокурорга етиб борган. Нажот излаб полиция чақирган Tagbay Razzakov жабирланувчи эмас, жабирловчи бўлиб чиқди. Ховфли жиноятчиларнинг бири бўлиб қора рўйхатга тушдим.\nГапирсам бўладими, деб сўз сўрадим. Йўқ!—деб жавоб берди таржимон. Адвокат ўзи тушинтириб қўяди, деган сўзни айтди.\nЭртасига адвакатимни кўрдим. Инглиз забонидаги бу аёл бир табассум хадя қилди халос. Шунинг ўзи мендай 66 ёшида жиноятчига айланган қария ғариб учун етарли неъмат эди. Тўғри-та, тил билмасам. Кимга ҳам керакман энди?\nХотиним Асматуллаева Чамангулга бахт кулиб боқди. Мен билан уч йилдан ортиқ яшаб, аччиқ-чучугимга чидаб келган Чаманнинг эшшаги лойдан ўтган эди. Ногиронлигим сабабли менга берилган квартирани тортиб олиб, тўрт боласи билан яшаябди. TORONTO BAIL PROGRAM назорати остидаман. Уй қамоғида “ҳавфли” жиноятчи бўлиб яшаябман. Мана сенга ХАҚИҚАТ!!!\nБу воқеликнинг ҳаммаси сиёсий фаолиятимга қарши қаратилган “қора куч”ларнинг пухта ишлаб чиққан плани асосида рўй берганига аминман.\nМўҳтарам хуқуқбон дўстлар, ёрдамингизга мўҳтожман. Воқеликка сизларни самимий ёндашади деган умиддаман. Tagbay Razzakov (Тоғбой Абдураззоқ)


Ўзини актриса сифатида кўрсатиб, пул ўғирлаш билан шуғулланган 10-синф ... - UzNews.uz\n18 июня, 20:27 1021 0\nУ актриса Асал Шодиева номидан Instagram'да Giveaway қилиб, одамларнинг пулларини ечиб олган.\nАктриса Асал Шодиева номидан Instagram'да фейк аккаунт очиб, одамларнинг пулларини ечиб олган шахс қўлга олинди. Бу ҳақда ИИВ Киберхавфсизлик маркази хабар берди.\nМаълум бўлишича, Нукус шаҳрида яшовчи фуқаро Д.К. жорий йилнинг 15 март куни Нукус шаҳар ички ишлар бўлимига мурожаат қилган.\nУшбу мурожаатга кўра, 14 март куни қизи Н.Р.нинг Instagram-ижтимоий тармоғидаги профилига “giveaway-asal” ва “asalshodieva_dar1t” номи билан очилган номаълум профиль эгаси томонидан “Сиз 200 000 сўм пул мукофотини ютиб олдингиз” деган мазмундаги ёзма хабарнома келган.\nУ профиль ортидаги номаълум шахс билан ёзишма жараёнида, унинг алдовларига ишониб, ўзига тегишли Uzcard банк картасининг коди ва паролини ёзиб берган.\nШундан сўнг, шу куни соат 21:00 ларда банк картасида мавжуд бўлган жами 600 минг сўм миқдордаги пули йўқолганлиги маълум бўлган.\nҲолат юзасидан ЖКнинг 168-моддаси (фирибгарлик) билан жиноят иши қўзғатилиб, олиб борилган тезкор-техник тадбирлар натижасида, ушбу жиноятни содир этган Самарқанд шаҳрида яшовчи 2003 йилда туғилган А.А. эканлиги аниқланган.\n2 августа, 14:25 1140 0\n2 августа, 16:12 897 0\n09 Июля, Пятница 5544 0\n09 Июля, Пятница 5316 0\n06 Июля, Вторник 19021 3\n08 Июля, Четверг 15387 0\n02 Июля, Пятница 13624 0\n24 Июня, Четверг 7763 60\n24 Июня, Четверг 9798 3